Милиция ходимлари фуқарони уриб, қовурғасини синдиришди....\n25.11.2018 11:58 0 1077\nҚАҲРАМОН. Саҳобиддин Зайниддинов (1975 й.т.) асли жиззахлик, касби — чилангар, беш фарзанднинг отаси. Тирикчилик важҳидан куни Бўстонлиқ туманида (Тошкент вилояти) ўтади. Бир муддат Россияда мардикорчилик қилди. Иши ёмон эмасдию, аммо бир этак болани ташлаб, совуқ ўлкада юравергиси келмади. Бўстонлиққа қайтди.\nЎз юртида қандай балоларга гирифтор этилишини қайдан билсин, боёқиш.\nГУМОН. Иттифоқо, 2016 йилнинг сентябрь ойи охирларида у ва у билан Россияда бирга ишлаб келган йигитлар Бўстонлиқ тумани ИИБ ходимларининг «қизиқиш доирасига» тушдики, натижада... 15 суткага қамалди?! Албатта, қонунларимизда «Россияда ишлаб келганлик учун» жазо назарда тутилмаган. Тезкор ходимларда йигитлар Россияда нималар билан банд бўлишгани, қандайдир оқим-поқимга қўшилиб кетмаганми, деган гумон устувор эди. Бунақа гумонларга «одамга ўхшаб» суҳбатлашиш орқали аниқлик киритиш қийиндай гўё: яхшиси — «15 сутка»! Бу муддат давомида «ичкарида» шунақанги «қайноқ қабуллар уюштирилади»ки, айби бори майли, ҳатто айбсизлар ҳам жиноятчига айланмаслигига кафолат йўқ. Иродаси бўшроқлар-ку, қўйиб берса, «малика Диананинг қотили менман!» девориши мумкин... Шу боис аввалига «15 сутка»га лойиқ айб топиш «чораси» кўрилади, жин урсин!\n«АНЪАНА». Бировни маъмурий ҳуқуқбузарликда айблаб, 10-15 суткага «кестирвориш» айрим ИИБ ходимларига иш бўптими? Илгари «бўлажак» маъмурий ҳуқуқбузарга нисбатан ички ишлар ходимларига «беғараз ёрдам берувчи» кимсаларга ариза ёздирилар эди: фалончи мени ҳақоратлади (ёки тегажоқлик қилди), деган мазмунда. Шунинг ўзи фалончини «ичкарига» кириб кетиши учун етиб-ортарди-да. Бундай услуб анча эскирдими ёки «беғараз ёрдам берувчи» кимсаларнинг қовун тушираверишидан зада бўлишганми, ишқилиб, кейинги пайтларда «ҳашарчи»нинг кераги бўлмай қолгандек. ИИБ ходимларининг ўзлари эплашяпти. Қандай? Оддий ва осон: «фалончи қонуний талабларимизга бўйсунмади», дея оёғини ерга теккизмай олиб кетишяпти. Яъники, жабрланувчи ҳам, гувоҳ ҳам, «фош этувчи» ҳам ўзлари, шоир лафзидан айтилсак: «ўртада бегона йўқ»! Маъмурий суднинг «тушунган» судьялари омон бўлсин: гўёки ички ишлар ходимининг қонуний талабига бўйсунмаган шўрликларга оид «дело»ларни кўпам мижиб ўтирмайди, шартта муддат берворишади...\n«АЙБЛОВ»: эмишки, С. Зайниддинов 2016 йилнинг 21 сентябрь куни, «Тозалаш» тадбири ўтказилаётган пайтда, Ғазалкентнинг Марказий шифохонасида ёнида, туман ИИБ профилактика инспектори Ф.Гулметовнинг шахсингизни тасдиқловчи ҳужжат кўрсатинг, деган талабига бўйсунмасдан, жамоат жойида, фуқаролар кўз олдида уни сўкиб, ҳақоратлаб ташлабди!.. Бунга унинг ҳамкасби (!) К. Раджабов гувоҳ эмиш. Вассалом. Жиноят ишлари бўйича Бўстонлиқ туман судининг судья Б. Қораев «воқелик фуқаролар кўз олдида бўлди, деяпсан, қани, яна бирорта гувоҳ борми?» дея сўраб ҳам ўтирмагани-чи?!\nСАҲОБИДДИН: «... бизни «участкавой пункти»га олиб келишгач, ички ишлар ходимлари буларга қандай айблов ёпиштирсак, дея анча бош қотиришди. Сўнг: «сенга бунақа айблов, сенга бунақаси», деб қоғоз қоралашга тушишди. Кеч соат тўққизларда бизни жиноят ишлари бўйича туман судига олиб боришди. Ташрифимиз судья Б.Қораевга ёқмади чоғи, милиция ходимларига қараб, иш вақти аллақачон тугаган-ку, энди олиб келдиларингми, деди норози оҳангда. Шу пайт кимдир судьяни ташқарига чақирди. Қайтиб келгач, Б.Қораев тик турган ҳолда ҳаммамизга бир-бир қараб, сенга 15 сутка, сенгаям шунча, дедию чиқиб кетди. На бизни сўроқ қилди, на милиция ходимлари юмалоқ-ёстиқ қилиб келган «ишни» қўлига олди... Шу тариқа «срок» олиб кетавердик...».\nСАОДАТ. Ниҳоят, жазо «ўталиб», озодликка чиқдилар. Бу муддат давомида Саҳобиддин Зайниддинов ва бошқаларнинг жиноятчи, жиноятчи бўлгандаям қандайдир оқим-поқимга аъзо бўлмай чиққанининг ўзи катта саодат эди. Йўқса, тезкор ходимлар озмунча риёзат чекишдими?! Йўқ, ўхшамади: йигитлар темир эканми, ким билсин, жисмоний-руҳий азоблар кор қилмади барибир... Қўйиб юбордилар. Қўйиб юборишдан аввал «ҳеч ким бизга руҳий ва жисмоний азоб бермади» мазмунида «тилхат» ёздирволишни унутмадилар.... Бошқалар «қутулганига шукр қилиб» юришибди ҳозиргача. С.Зайдиниддиновнинг «шукр» қилгиси йўқ. Жондан ўтиб кетди-да: «ичкари»да бир эмас, иккита қовурғаси синди, ахир?! Бунақа бедодликни шундоғича қолдириб бўладими?\nСАНСАЛОРЛИК. Бедодликни «шудоғича қолдирмаслик» айтишгагина осон экан. Биргина рентгентга тушиб, жароҳат даражасини билишнинг ўзига озмунча сарсон бўлдими? Дўхтирхонага боради, нима бўлганини айтиб, рентгенга тушаман деса, айрим дўхтирлар ўзини орқага ташлайверади денг?! Қарасаки, иш битмайдиган, иложсиз дўхтир ҳузурида айтадиган гапларига «тузатиш киритди»: «милиция ходимлари уриб...»ни «тасодифан йиқилиб...»га ўзгартирди. Шундан кейин шифокорлар ҳаракатга тушди, текширишди, хулоса: «...иккита қовурғанг синибди-ку, укам?..».\nЯНА САНСАЛОРЛИК. Рентген шаҳодатини олгач, ёзишга тушди. Ёзаверди, ёзаверди... Кимларнинг остонасига бош урмади ўзиям: туман прокуроридан то сайёр қабул ўтказаётган Президент маслаҳатчиси ҳузуригача борди. Президент маслаҳатчиси қабулидан кейингина ишлар силжиди. Натижаки, Бўстонлиқ туман прокурори ИИБ ходимларига нисбатан Жиноят кодексининг 105-моддаси 1-қисми (қасддан баданга ўртача оғир шикаст етказиш) билан жиноят иши қўзғатди! Жиноят иши қўзғатилган санага эътибор берилса (2018 йил 18 январь!), бунгача С. Зайниддинов нақ 16 ой сарсон-саргардон бўлгани ойдинлашади (қаҳрамонимиз 2016 йилнинг сентябрь ойи охирги ўн кунлигида «15 сутка»га кетгани ёдингиздан кўтарилмадими?). Сабр-у матонатига қойилмисиз? Бу ҳали ҳаммаси эмас.\n«ЎЙИН, ЎЙИН...». Айрим суд ходимлари пенсияга чиққач, бирорта рақс дастасида балетмейстерлик қилсаям бўлаверади, шекилли. Биласиз, балетмейстернинг иши «ўйнатиш»!. Улар саҳнани гир айлантириб раққосаларни ўйнатса, айрим суд ходимлари С.Зайниддиновни Бўстонлиқ — Тошкент йўналишида роса «ўйнатишди». Суд қарорини бермай! Баҳоналари сероблигини айтинг: туман судида: «дело» вилоятда, қарорни ўша ердан оласиз» дейишса, вилоятдагилар: «йў-ўқ, «дело» туманда, ўшаларга учранг», дейди. Шу баҳона билан фуқарони камида беш олти-марта «ўйнатса» бўларкан. Сўнг бошқачароқ, бироз ишонса бўладиганроқ баҳона топилади: «...сиз 15 суткага кесилган пайтда маъмурий ишларниям жиноят ишлари бўйича судлар кўрарди. Энди вазият бошқача: маъмурий ишларни кўрувчи алоҳида судлар кўрмоқда. Янги суднинг ҳатто биносиям йўқ.... Ўрнашиб олгунимизча бироз сабр қиласиз-да энди». Бунақа жўяли баҳоналар турганда «эрта келинг-индин келинг», «судья йўқ эди», «котибнинг мазаси қочиб, ишга чиқмаяпти» каби майда баҳоначаларга урғу бериш шартми?! Хуллас, С.Зайниддинов жиноят ишлари бўйича Бўстонлиқ туман судининг 2016 йил 21 сентябрдаги маъмурий жазо тайинлаш тўғрисидаги қарорига нисбатан шикоят берганида 2018 йил (!) июнь ойининг биринчи ўн кунлиги поёнига етиб бўлганди.\nТУРСУНОВ. Тошкент вилоят маъмурий суди судьяси У.Турсуновга раҳмат айтмаслик инсофдан эмас. «Дело»ни бир варақлашдаёқ айблов «қўлбола» эканини тушунди, ишдаги ҳужжатлар «ҳуқуқбузар» С.Зайниддиновнинг айбини тан олиш ҳақидаги «иқрори» ИИБ ходимларининг таъзийқи остида ёзилганига далолат қилаётганини очиқ-ойдин эътироф этди. Натижада, Бўстонлиқ туман суди қарорини бекор қилиб, қаҳрамонимизга нисбатан юритилган маъмурий ишни ҳаракатдан тугатиш ҳақида алоҳида қарор чиқарди. Бу Саҳобиддин Зайниддинов айбсиз деб топилиб, оқланганини англатади. Шунингдек, туман ИИБ ходимларига нисбатан хусусий ажрим чиқарганини ҳам алоҳида эътироф этиш жоиз... Гап йўқ, отасига раҳмат судья Турсуновнинг!\nИНТИҲО. Бўстонлиқ туман ИИБ ходимларига нисбатан жиноят иши қўзғатилгани, С.Зайниддинов 15 сутка «ўтириб» чиқишига сабаб бўлган айбловлари ғирт ёлғон экани фош этилиши ҳаммаси ижобий якунланиб, қаҳрамонимиз муроду мақсадига етганини англатмайди. «Муроду мақсадлар»га фақат эртаклардагина етилади, чоғи... Негаки, шу йилнинг бошида қўзғатилган жиноят ишига саккиз ой (!) «кинна солингач», ҳаракатдан тугатилди: жиноий ҳодиса юз бермаган экан гўё (ЖПК 83-модда, 1-қисм)?!\nСАВОЛ: хўш, унда жиноят иши ҳаводан олиб қўзғатилгандими? С.Зайниддиновнинг қовурғасини ким ва қаерда синдирибди унда? Суд-тиббий экспертизаси хулосаси бир тийинми? Экспертнинг «жароҳат қаттиқ тўмтоқ жисм орқали етказилгани» ҳақида берган шаҳодати бўҳтонми ё? Ажаб, ИИБ ходимлари фуқарога йўқ айбни тиркаса, ҳеч ким бундан фожеа ясамайди, аксинча, «қўлбола дело»лари суддан ўтиб, шўрликнинг бошига итнинг куни солинади. ИИБ ходимларининг туҳматдан иборат айбловлари фош этилиб, ҳатто фуқарони уриб, қовурғасини синдиргани аниқланса-да, жилла қурса, уларнинг бурнига чертиб қўйишга мутасаддилар ҳечам шошилмайди, шошилмайди-да. Нима, қонун қора халқ учунми?\nНАТИЖА. Икки йиллик югур-югур, чоп-чоп, ёз-ёзларнинг мухтасар баёни шу. Айни кунларда Бўстонлиқ туманининг йўқ жойдан «айб топишга уста» ИИБ ходимлари ҳам, уларга топшириқ берган «каттакон» ҳам ўз жойида ишлаб юрибди. Саҳобиддин Зайниддиновнинг шикоятбозлиги сабаб сал-пал асаб бузилганини айтмаганда, ҳаммаси жойида! Уларнинг сувдан қуруқ чиққанига қараганда эрта-бир кун кўтарилиб кетиши эҳтимоли ҳам бордай... Қаҳрамонимиз эса бир этак боласидан уч-тўрт сўм орттирса, адвокат ёллаб, ишини келган жойида давом эттирмоқ ниятида... Қачон якунига етиши мумкин? Ким билади, дейсиз. Нима, яна Президент маслаҳатчиси қабулига бориш керакми?Маслаҳатчининг «Саҳобиддин қачон келар экан?» дея кутиб ўтиришидан бошқа ташвиши йўқми?Қаёқда, тиқилиб ётибди...\nички ишлар суд инсон ҳуқуқи


Унда суд-ҳуқуқ соҳасига оид масалалар юзасидан ҳуқуқий ёрдамга муҳтож бўлган фуқаролар иштирок этди.\nМурожаатларнинг аксариятини ундирилаётган алимент миқдоридан норозилик, кўрилаётган маъмурий ишни назоратга олиш, юқори турувчи судларга мурожаат қилиш ҳуқуқини тушунтириш ташкил этди. Қабул давомида бир нафар фуқаронинг мурожаати жойида ҳал этилди, 18 нафар фуқароларга бузилган ҳуқуқларини тиклаш учун тегишли ҳужжатларни илова қилган ҳолда судга мурожаат қилиш ҳуқуқи тушунтирилди.\n– Суд идорасига ёки судьяга арз билан келган фуқаролар ҳеч қачон норози бўлиб кетмасликлари керак, – дейди вилоят суди раиси Шуҳратжон Камолов. – Уларни қийнаётган масалани диққат ва эътибор билан эшитиб, муаммога ечим излаш керак. Шу боис ҳам жойларда қабуллар ташкил қиляпмиз, “Аёллар дафтари”дагиларга ҳуқуқий маслаҳатлар беришни йўлга қўйдик. Зеро, суд бу адолат қўрғонидир.\nВилоятнинг барча туман ва шаҳарларида фуқароларнинг суд-ҳуқуқ соҳасига оид муаммоларини ўрганиш ва уларни қонунда белгиланган тартибда ҳал этиш юзасидан судлар томонидан амалий ишлар давом эттирилмоқда.


30 июн 2022, Тошкент вақти: 09:56\nЖорж Буш бу стратегия ҳақида келаси ҳафтада эълон қилиши кутиляпти.\n4 январь куни Германия канцлери Ангела Меркел билан учрашувдан кейин Жорж Буш: “Мен ироқликлар мақсади, яъни мамлакатни ўзлари бошқариши ва ҳимоя қила олишини назарда тутган янги стратегиямни эълон қилишга келаси ҳафтада тайёр бўламан. Мен бу масалада маслаҳатлашувни давом эттиряпман. Мен қандай қарор қабул қилмай, барчаси мақсадимизга етишишга қаратилган бўлади”, – деди.\nАхборот воситаларида пайдо бўлган хабарларга кўра, Вашингтон расмийлари Ироқ бўйича муқобил стратегия ишлаб чиқмай, ҳозирги стратегияни давом эттиришга қарор қилган. Аввал Американинг Бағдоддаги, сўнг Анбар вилоятидаги қўшинларига тахминан 20 минг аскардан иборат қўшимча куч жўнатиш янги режа асосини ташкил этади.\nКеласи ҳафтада Жорж Буш Ироқда янги иш жойлари яратиш ва иқтисодий ривожланишга ёрдам бериш мақсадида қўшимча бир неча миллиард доллар ажратишни сўраб, Конгрессга мурожаат қилиши кутилмоқда.\nИроқда демократияни ривожлантиришга сарфланадиган маблағнинг бир қисми, асосан, сиёсий партиялар ҳамда инсон ҳуқуқлари ҳимояси билан шуғулланувчи гуруҳларга берилиши назарда тутилган. Вашингтон расмийлари Ироқдаги қайта қуриш ишларига ҳозиргача 21 миллиард доллар сарфлади. Шунга қарамай, мамлакатда электр ва сув таъминоти, коммунал хизматлар уруш бошланишидан олдинги даражага етгани йўқ.\nБуш ўзининг янги стратегияси доирасида Ироқ сиёсатига мутасадди бўлган раҳбарларни ҳам ўзгартиришга киришди. АҚШ Миллий разведка хизмати раҳбари Жон Негропонте 5 январь куни давлат котибининг биринчи ўринбосари этиб тайинланди.\n“Жон Негропонтенинг бой тажрибаси, соғлом фикрлаши, Ироқ ва терроризмга қарши кураш борасидаги фикрлари унинг давлат котиби ўринбосари лавозимига муносиб номзод эканини кўрсатди”, - деди Ж.Буш.\nАйни пайтда АҚШнинг Ироқдаги элчиси Залмай Халилзод мамлакатнинг БМТдаги доимий вакили лавозимига тайинланиши кутилмоқда. Бироқ бу чоралар Конгресс томонидан “Ироқни ўрганиш гуруҳи” тавсияларига муносиб жавоб, дея қабул қилинадими ёки йўқ, ҳозирча номаълум.\nВакиллар палатасининг янги раҳбари Нэнси Пелоси демократлар Оқ уйдан Ироқ борасидаги ўз сиёсатини ўзгартиришни талаб қилишини айтди.\n“2006 йилги сайлов нафақат АҚШ Конгресси назоратида ўзгариш бўлиши, балки мамлакатни янги йўлдан боришга даъват қилувчи чақириқдир. Америка халқи Ироқдаги урушдан бошқа йўлни танлаш ҳақида ҳеч қачон бунчалар аниқ даъват қилмаган”, - деб баёнот берди Нэнси Пелоси.\nОқ уй маъмуриятидаги айрим расмийлар Ироқ бўйича масъул бўлган юқори лавозимли ҳарбийлар ҳам ўзгаришига ишора қилди.


Қўштепа тумани Ғиштмон МФЙдаги маҳалла маънавият ва маърифат марказида Қўштепа, Олтиариқ, Ёзёвон, Тошлоқ тумани ҳамда Марғилон шаҳри фуқаролари учун вилоят ҳокими, Олий Мажлис Сенати аъзоси Шуҳрат Ғаниевнинг навбатдаги сайёр қабули ўтказилди.\nҚабулда Ўзбекистон Республикаси Президентининг вилоят Халқ қабулхонаси раҳбари Робахон Маҳмудова, сектор раҳбарлари, вилоят судлари раислари, бошқарма ва бўлимлар бошлиқлари, жамоат ташкилотлари мутасаддилари иштирок этдилар.\nСайёр қабулга ташриф буюрган 57 нафар мурожаатчининг муаммоли масалалари эшитилиб, тегишлича ҳал этиш учун назоратга олинди. Қабулда фуқароларни қийнаб келаётган уй-жой, моддий ёрдам, бандлик, тадбиркорлик фаолияти юритиш учун ер, даволаниш учун ордер олиш, банк кредитлари ва бошқа шу каби масалалар тегишли тузилмалар мутасаддилари томонидан ижро учун қабул қилинди.\nОлтиариқ туманидан ташриф буюрган Ҳаётхон Ҳамдамова куёви Б.Мирзааҳмедов қорамол учун банкдан кредит олиб, уни банкка фоизи билан ойма-ой тўлаб бориш лозимлигини била туриб, ўзи чет элга чиқиб кетгани, кредитни эса қизи тўлаб келаётгани учун моддий томондан қийналиб қолишгани, ҳамда куёви етти ойдан буён вояга етмаган фарзандлари учун алимент тўловини тўламаётгани юзасидан мурожаат қилиб, амалий ёрдам сўради. Унга бир марталик моддий ёрдам пули ажратиладиган бўлди. Алиментни ундириб бериш вилоят МИБ томонидан ижро учун назоратга қўйилди. Мурожаатларнинг аксарияти жойида ҳал этилди.\nБундай сайёр қабуллар вилоятимизнинг шаҳар ва туманлари бўйлаб давом этмоқда.\n« Умр завол топмасин!\nОғунинг ичида қайғу бор »


Давлатлар карантинни қандай юмшатяпти? - hudud24.uz\n2021, 03-Mart | 08:16\nБош саҳифа Янгиликлар Жаҳон Давлатлар карантинни қандай юмшатяпти?\n11:10 / 07-05-2020\nКўплаб мамлакатларда COVID-19ни баратараф этишда ижтимоий узоқлашув ва карантин тадбирлари энг тўғри усул сифатида қўлланилди.\nБугунга келиб, коронавирус пандемиясининг чўққига чиққан даврини ўтказган Европа давлатларида карантин чоралари юмшатилмоқда.\nГерманияда ҳукумат босқичма-босқич қуйидаги тадбирлар орқали чекловларни юмшатишини маълум қилган:\nмамлакатда майдони 800 квадрат метргача бўлган дўконларнинг, майдонидан қатъи назар китоб дўконлари, автосалонлар ва велосипед савдоси ва таъмири билан шуғулланувчи шохобчалар ишлашига 20 апрелдан рухсат берилди, супермаркет ва савдо марказлари эса ёпиқлигича қолмоқда;\nўқувчи ва талабаларнинг босқичма-босқич таълимга қайтиши белгиланган бўлиб, гимназия ва бошланғич синф ўқувчиларига 4 майдан ўқув даргоҳларига қайтишига рухсат берилди;\nжамоат жойларида фуқароларнинг 1,5 метр масофани сақлаган ҳолда ҳаракатланиши белгиланди;\nкафе ва ресторанлар фаолиятига рухсат берилмади;\nмаъданий, диний ва спорт тадбирлари, шунингдек, мусиқа фестиваллари, концерт ва бошқа оммавий тадбирларнинг мамлакат бўйлаб ўтказилиши 31 августгача тақиқланди.\nМамлакат ҳукумати юмшатилган карантин чораларининг қандай натижаларга олиб келиши кузатилишини, агар натижалар ёмон бўлса, янада узоқроқ давом этувчи карантин чораларига тайёр туриши ҳақида аҳолини огоҳлантирган.\nДанияда ҳам карантин чораларини юмшатиш тартиби белгиланган бўлиб, мактабгача таълим муассасалари ва бошланғич синф мактаблари\n15 апрелдан иш бошлаган бўлса, юқори синф ўқувчиларининг мактабга қайтиши 10 майдан амалга оширилиши белгиланган. Кўнгилочар муассасалар, жамоат жойларига оид тақиқлар эса сақланиб қолган.\nЭнг қатъий карантин чоралари ўрнатилган Испанияда ҳам 26 апрелдан 14 ёшдан кичик бўлган болаларнинг ота-онаси ҳамроҳлигида кўчага чиқишига рухсат берилди. Бошқа юмшатишлар май ойининг иккинчи ярмидан амалга оширилиши мумкинлиги маълум қилинди.\nПолшада ҳам эпидемиянинг ортга чекина бошлагани хабар қилинган\nва нормал ҳаётга қайтиш секинлик билан йўлга қўйилиши режалаштирилган. Аҳолининг дўконларга ва ҳиёбонларга чиқишига рухсат берилган.\nШвейцарияда мактабларнинг очилиши 11 майга қадар режалаштирилган бўлса, бар ва ресторанлар эса камида 8 июнга қадар фаолият кўрсатмайди.\nРоссияда вазият оғирроқ. Соғлиқни сақлаш вазири Михаил Мурашконинг маълум қилишича, бу мамлакатда карантин чекловларини босқичма-босқич бекор қилиш режалаштирилган бўлиб, бу жараён коронавирусга қарши вакцина ишлаб чиқилгунга қадар давом этиши ҳам мумкин. Шунингдек, “Роспотребнадзор” раҳбари Анна Попова эса энг охирги бўлиб оммавий тадбирларга ўрнатилган тақиқ бекор қилинишини маълум қилган.\nЎзбекистонда Президент Шавкат Мирзиёев 5 май кунги йиғилишда Махсус комиссияга уч кун муддатда стикерларни бекор қилиб, барча транспорт воситалари ҳаракатланишига рухсат бериш бўйича топшириқ берди.\nБундан ташқари, эпидемиологик вазият яхши бўлган ҳудудларда ноозиқ-овқат дўконлари, тиббий диагностика, такси хизмати, уй таъмирлаш, тикувчилик, маиший техника ва пойабзал тузатиш, сартарошхоналар фаолияти бўйича кучайтирилган санитария талабларини белгилаган ҳолда, иш бошлаши учун ҳам рухсат берилади.\nВазият ёмонлашса, карантин чоралари қайта тикланиши белгиланган.\nФикримизча, Ўзбекистонда ҳам хорижий мамлакатлар тажрибасини ҳисобга олган ҳолда карантин режимидан босқичма-босқич чиқиш тўғри бўлади. Жумладан, карантин чоралари юмшатилгандан сўнг камида икки ой қуйидаги чораларни амалга ошириш мақсадга мувофиқ:\nфуқароларнинг жамоат жойларида фақат ниқоб таққан ҳолда ҳаракатланишини белгилаш;\nтаълим муассасаларида масофадан (онлайн) ўқитиш тизимини давом эттириш;\nжамоат транспортида бир вақтнинг ўзида одамлар кўпайиб кетмаслиги чораларини ишлаб чиқиш, хусусан тана ҳарорати юқори бўлган йўловчиларни аниқлаш тизимини жорий қилиш;\nдавлат хизматлари кўрсатиладиган ташкилотлар (давлат хизматлари марказлари, ички ишлар бошқармаларининг визалар ва рўйхатдан ўтказиш бўлимлари ҳамда автотранспорт воситаларини рўйхатга олиш бўлимлари, коммунал хизмат кўрсатиш ташкилотлари ва бошқ.)да одамлар тўпланмаслигини таъминлаш, жумладан, бу соҳаларда интерактив хизматлардан фаол фойдаланиш;\nумумий овқатланиш жойлари, кафе, бар, тўйхона, ресторан, чойхона, концерт заллари, стадионлар, тунги клублар фаолиятига рухсат бермаслик;\nхалқаро ва маҳаллий даражадаги конференциялар, форумлар, концертлар ва бошқа ҳар қандай оммавий тадбирларни, шу жумладан, давлат ташкилотларида 10 кишидан ортиқ одам билан йиғилишлар ўтказилишини тақиқлаш;\nЎзбекистон ҳудудига чет элдан кириб келган ҳар бир шахсни 14 кунлик назоратга олиш (кузатув ёки карантин режимида).\nБундай чоралар коронавирус эпидемиясининг иккинчи тўлқини содир бўлишининг олдини олишга хизмат қилган бўлар эди.\nАввалги мақолаЭнг қайғули кундалик\nКейинги мақола“Хотира китоби”га кириб қолган тирик одам ёхуд адашган қора хат


Тушкунлик, чарчоқ, ортиқча вазн. Спорт билан шуғулланиш вақти келганини билдирувчи белгилар - Zamin.uz\nИш ёки кундалик вазифаларни бажариш сиз учун қийинчиликка сабаб бўляптими? Бундай ҳолда ҳам спорт, тўғри овқатланиш тана чидамлилигини оширишга ёрдам беради. Жисмоний машқлар миядаги стрессни енгиллатишда ҳам энг катта кўмакчидир. “Замин” янгиликларини “Telegram”да кузатиб боринг\n25-07-2020, 17:00, Ҳаёт тарзи


Суриядан қайтарилган аёллар ва болаларга шахсни тасдиқловчи ҳужжатлар берилди\n11 июнь куни Суриядаги қуролли тўқнашувлар ҳудудидан қайтарилган 156 нафар аёллар ва болаларга паспорт ҳамда туғилганлик ҳақидаги гувоҳномалар тақдим этилди. Бу ҳақда «Дарё» мухбири Севара Нишонова хабар берди.\nСоғломлаштириш муассасида бўлиб ўтган тантанли маросимда Бош вазир ўринбосари Азиз Абдуҳакимов, вилоятлар хотин-қизлар қўмиталари раислари, республика маънавият ва марифат маркази вакиллари, ОАВ ходимлари иштирок этди.\nФуқаролик паспортини олган 47 нафар аёл ва туғилган ҳақидаги гувоҳнома топширилган 109 нафар болалар бугун, 12 июнь куни соғломлаштириш муассасидан уйларига кузатиб қўйилди.\nҚуролли тўқнашувлар ҳудудидан қайтарилган аёллар паспортларини олар экан, кўрсатилаётган меҳр ва эътибор учун Ўзбекистон Президентига миннатдорчилик билдирди.\n«Бизга кўрсатилаётган меҳр, ҳурмат-эҳтиромдан бошимиз кўкка етди. Президентимизга катта раҳмат. Бошқа юртдошларимиздан биз қилган хатоларни такрорламасликларини сўрардик», — дейди паспорт олган аёллардан бири.\n«Муҳтарам юртбошимизнинг ташаббусларига кўра, бугун Суриядан келтирилган фуқароларга катта ёрдам кўрсатилмоқда.\nУлар уйларига кузатилганидан сўнг улар қолган барча Ўзбекистон фуқаролари сингари қонунчиликда кўзда тутилган ижтимоий нафақа ва моддий ёрдамларни олади. Икки ҳафта давомида фуқаролар билан малакали социологлар ва психологлар ишлади.\nБундан ташқари Юнисеф ва БМТнинг юқори малакали чет эллик мутахассисларни жалб қилган ҳолда уларга жуда катта психологик ва социологик ёрдам кўрсатилди. Мутахассислар уларнинг уйга қайтишга тайёрлиги ҳақида тавсия берди. Улар жамиятга қайтишга ва ижтимоий интеграция қилинишга тайёрлиги ҳақида хулоса қилинди. Ушбу йўналишдаги ишлар бу билан тўхтаб қолмайди. Фуқаролар яшайдиган ҳудуда, ҳар бир вилоят ва туманда махсус гуруҳлар ташкил этганмиз. Гуруҳ таркибига Мактабгача таълим вазирлиги, Халқ таълими вазирлиги, хотин-қизлар қўмитаси, дин ишлари қўмитаси, социологлар ва психологлар киритилган.\nСуриядан қайтарилган боғча ёшидаги болалар мактабгача таълим муассасаларига жойлаштирилади, мактаб ёшидагилари эса ҳозир таътил пайтида мактабда таълим олишга тайёрланади.\nФуқароларнинг қандай касб ёки ҳунарга эга эканлиги ўрганилди. Улар билан меҳнат вазирлиги вакиллари суҳбатда бўлди. Ҳозирда уларнинг малакаси, қизиқиши юзасидан ўзларига мос келувчи иш ўринлари ҳақида маълумот тўпланди. Фуқаролар уйларига қайтганидан сўнг уларга мазкур бўш иш ўринлари таклиф этилади.\nУларнинг машаққатли ҳаёти психологик тамға бўлмаслиги учун жойларда тайёргарлик кўрилган.\nҚуролли тўқнашувлар ҳудудидан қайтарилган фуқароларнинг Ўзбекистонда ижтимоий ҳаётга бемалол мослашиб кетиши учун яратилган тизим, шарт-шароитлар хорижлик экспертлар томонидан ҳам юқори баҳоланди. Очиғини айтганда биз бу дастурларни ишлаб чиқишдан олдин биз бешта давлат тажрибасини ўргандик. Айрим қўшни давлатлар, хорижий давлатлар тажрибасини ўргандик. Хорижий экспертлар билан маслаҳатлашиб, бизга энг мос келувчи тажрибалари ўзлаштирдик», — дейди Азиз Абдуҳакимов.\nБош вазир ўринбосарининг қайд этишича, фуқароларни қайтариш «Ҳарбий тўқнашувлар ҳудудидан қайтарилган фуқаролар ҳуқуқларини ҳимоя қилиш ва уларни жамиятга интеграция қилиш ҳақида»ги халқаро конвенциянинг барча бандларига риоя қилган ҳолда амалга оширилди.\nКиритилди: 10:47 13.06.2019. Ўқилди: 657 марта. Фикрлар сони: 0 та.\nМарказий Осиёдаги энг катта масжид октябрь ойида очили...


Чунки Президентимиз ўзининг қисқа муддатли ташрифи давомида вилоят марказидан қарийб 260 километр узоқликда жойлашган чўл ҳудудларигача борди. Томди туманида аҳолининг дарду ташвишлари билан қизиқди, улар билан самимий суҳбатлашди. Айниқса, Хатирчи туманида ўтказган видеоселектор йиғилиши ҳеч кимни бефарқ қолдирмади.\nДавлатимиз раҳбари бири-биридан анча олисдаги Томди, Кармана, Хатирчи туманларида аҳоли билан учрашди, қарийб 20 га яқин объектлар ва тадбиркорлик лойиҳалари билан танишди. Юртбошимиз кўздан кечирган барча лойиҳа юзасидан, шунингдек, ишбилармонларни қийнаётган муаммоларни ечиш бўйича қимматли мулоҳазаларини билдирди. Уларнинг ташаббусларини қўллаб-қувватлаш учун ҳар томонлама кўмак беришга тайёр эканини айтди. Буни кўриб, барчамиз вилоятимиз яқин истиқболда жуда катта ўзгаришларга юз тутишига амин бўлдик.\nАлбатта, Президентимиз бизнес вакиллари билан учрашганда, вилоятнинг ички имкониятларига, салоҳиятига муносиб баҳо бериб, ёш тадбиркорларнинг умид ва ишончига муносиб жавоб қайтарди. Ўзи бориб учраша олмаган Навбаҳор, Нурота, Конимех туманларидаги аҳоли вакилларини ҳам видеоселектор орқали тинглаб, уларнинг кўнглини кўтариб, қатор масалаларини ечиб бергани, айниқса, эндигина бизнесини йўлга қўяётган ёш ишбилармонлар учун жуда катта ишонч бўлди.\nКези келганда бир гапни айтсам. Мени тўлқинлантирган ҳамда қалбимга чексиз ифтихор туйғусини бағишлаган нарса йиғилиш давомида ўқувчим — “Навоийлик” бўйича кўрик-танловнинг ғолиби Иброҳимжоннинг Юртбошимизга Алишер Навоий ғазалларидан ва ўз ижодидан ўқиб бергани, давлатимиз раҳбарининг олқишини олиб, энди таъсис этиладиган “Мард ўғлон” мукофотига сазовор бўлгани бўлди. Бир педагог сифатида бундан жуда руҳландим.\nНавоий бугунги кунда барча соҳада жадал ривожланиш босқичини босиб ўтмоқда. Тадбиркорлик ва инвестиция муҳити қулай ҳудудлардан ҳисобланади. Президентимиз томонидан сафар мобайнида илгари сурилган таклифлар, ғоялар, ишга янгича ёндашувлар туфайли вилоят иқтисодиёти янада ривожланиши турган гап.\nЮртбошимизнинг маънавий қадриятларни асраш масаласига ҳам алоҳида тўхталиб ўтгани эътиборни тортган жиҳатлардан бири бўлди. Шавкат Мирзиёев тўй-ҳашамлар ҳамда маросимларни ихчамлаштириш, уларни 150 — 200 нафар кишидан оширмаган ҳолда ўтказишда Навоий вилояти тажрибасини яратишга чақиргани оддий одамларнинг юрагига етиб борди, десам, янглишмайман.\nБундан ташқари, Президентимиз ҳудудларни қўллаб-қувватлаш борасида шаҳар ва туманларнинг бюджетдан иқтисод қилинган тушумларини ўзларида қолдириш, бу маблағларнинг шаҳар ҳамда туман ҳокимликлари томонидан манзилли ишлатилишини назорат этиш бўйича маҳаллий вакиллик органларига зарур топшириқлар берди. Ўн икки кун муддатда ҳар бир халқ депутатлари шаҳар ва туман Кенгаши сессиясини ўтказиб, мазкур масалаларни муҳокама қилишни тавсия этди. Бу ҳам аҳолимизнинг кўплаб муаммоларини ечишга, ҳудуд иқтисодиётини янада тараққий топтиришга хизмат қилади, деб ўйлайман.\nМен ҳам сенатор, ҳам жамоат фаоли, педагог ва энг муҳими, аёл сифатида Юртбошимизнинг Навоий вилоятига ушбу ташрифи жараёнида бевосита иштирок этарканман, у киши бугунги куннинг катта-катта муаммоларидан тортиб, одамларнинг энг майда масалаларини ҳам беш қўлдек яхши билувчи инсон эканига ишонч ҳосил қилдим. Чунки ҳар бир масалага, катта-кичиклигидан қатъи назар, чуқур мулоҳаза ҳамда ҳозиржавоблик билан ёндашишининг гувоҳига айландим. Давлатимиз раҳбарининг шижоати ҳар бир инсонга катта куч, ғайрат беришига амин бўлдим.\nЭндиликда биз ҳам мазкур ташрифдан руҳланиб, олдимизга қўйилган муҳим вазифалардан келиб чиққан ҳолда, фаолиятимизни яна бир қайта кўздан кечириб чиқишимиз, айниқса, маҳаллий Кенгашлар, депутатлар фаоллигини оширишимиз лозим. Топшириқларнинг ўз вақтида бажарилишида жамоатчилик назоратини ташкил қилишга кўмаклашишимиз зарур. Шу орқали нафақат вилоятимиз, балки бутун юртимиз тараққиётига ўз ҳиссамизни қўшган бўламиз.


Ўзбекистон бош вазири ўринбосари – Инвестициялар ва ташқи савдо вазири Сардор Умурзоқов Ислом тараққиёт банки (ИТБ) гуруҳининг бошқарувчилар кенгаши раиси этиб сайланди. Бу ҳақда Инвестициялар ва ташқи савдо вазирлиги матбуот хизмати маълум қилган.\n«Ўзбекистон тарихида биринчи марта Ислом тараққиёт банки (ИТБ) гуруҳи бошқарувчилари кенгаши – Банк олий бошқарув органи раиси этиб Ўзбекистон томонидан бошқарувчи, Ўзбекистон Республикаси бош вазирининг ўринбосари - инвестициялар ва ташқи савдо вазири С.Умурзоқов сайланди», дейилган баёнотда.\nМаълумот учун, Ислом тараққиёт банки гуруҳи 1974 йилда Жидда (Саудия Арабистони) шаҳрида ташкил этилган. Гуруҳ Ислом тараққиёт банки, Хусусий секторни ривожлантириш бўйича ислом корпорацияси, Халқаро ислом савдо-молия корпорацияси, Инвестициялар ва экспорт кредитларини суғурталаш ислом корпорацияси ва Ислом тадқиқот ва таълим институти каби ташкилотларни ўз ичига олади.\nБугунги кунда ИТБ аъзолари таркибига 57та мамлакат киради. Банк фаолиятининг асосий йўналиши иқтисодиётнинг стратегик тармоқларида йирик инфратузилмавий ва ижтимоий аҳамиятга эга лойиҳаларни молиялаштиришдир.\nЭслатиб ўтамиз, 2020 йилнинг октябрида С.Умурзоқов Европа тикланиш ва тараққиёт банки (ЕТТБ) бошқарувчилари кенгаши раиси ўринбосари этиб сайланганди.\n«ВЭБ.РФ» Ўзбекистонда янги лойиҳаларни молиялаштиришга тайёрлиги маълум қилинди


Туркия хабарлари « Ўзбекистон Халқ Ҳаракати\nТуркияда бу йилдан бошлаб давлат мактабларида истаган ўқувчиларга Қуръони Карим ва Муҳаммад (с.а.в.)нинг ҳаётлари дарс сифатида ўргатиладиган бўлди.\n17 September 2012 - 7:33\n1961 йил 15 сентябрь куни Туркияда ҳарбий тўнтариш амалга оширилган ва ўша пайтлар Бош Вазир лавозимида бўлган Аднан Мендерес ва икки вазир бу хунта (ҳарбий тўнтарувчилар) тарафидан осиб ўлдирилганди. Аднан Мендерес Туркияда Руспублика режими қурилгандан кейин 23 йил давом этган диктаторликни тугатиб, унинг ўрнига эркин бир жамиятга асос солган сиёсатчи сифатида танилади. Жумладан, Аднан Мендерес ҳукумати 17 йил давомида турк тилида айтиб келинган Азонни асл ҳолида, яъни араб тилида айтилишига ва Жумҳурият қурилгандан кейин таъқиқланган Ислом динини ўрганишни қайтада йўлга қўйган сиёсатчи сифатида ҳурмат қилинади.\n15 сентярь якшанба куни бутун Туркияда Аднан Мендерес қатл қилинганининг 51 йиллиги таъзия маросимлари ўтказилди. Бу маросимларда мамлакатнинг танилган сиёсатчилари, зиёлилари ва марҳумнинг яқинлари ҳозир бўлдилар. Истанбулнинг машҳур Султон Аҳмад жоме масжидида марҳум Бош Вазир Аднан Мендерес хотирасига диний маросим ҳам ўтказилди. Хабарларда айтилишича, бу маросимга келганлар масжидга сиғмаганлар. Бу эса ўз ўрнида Туркияда 2000 йилларгача давом этиб келган ҳарбий диктатурага қарши халқнинг ўзига хос намойиши, дея баҳоланмоқда.\n17 сентябрь куни Туркияда янги ўқув йили очилди. Маълумотларга қараганда бу йил 17 миллионга яқин ўқувчи ва талабалар мактаблар ва илм даргоҳларига йўл оладилар. Бу йилги ўқув йилини Туркиядаги таълим тарбия соҳасида ислоҳотларнинг бошланиш йили, дейиш мумкин.\nБиринчидан, бу йил мактабга қатнайдиган болаларнинг ёши 5,5 ёшга қадар туширилди. Таълим тизими ҳар бири тўрт йилдан иборат уч фаслга (4+4+4) ажратилди. Биринчи тўрт йиллик илк мактаб, иккинчи тўрт йиллик ўрта мактаб ва учинчи тўрт йиллик лицей, дея ажратилди.\nИккинчидан, давлат мактабларида истаган ўқувчиларга (буни ўқувчиларнинг ота-оналари белгилайди) Қуръони Карим ва Муҳаммад (с.а.в.)нинг ҳаётлари дарс сифатида ўргатиладиган бўлди. Шунингдек, 1997 йилда ҳарбийларнинг тазйиқи остида ёпилган имом-хатиб лицейлари қайта фаолият бошлайди. Яъни, истаган оилалар 5 синфдан бошлаб ўз фарзандларини диний ва дунёвий имларни бирга ўқитадиган мактабларга юбора оладилар. Туркиянинг ҳозирги Бош Вазири Тоййиб Эрдўғоннинг ўзи ҳам мана шундай имом-хатиб лицейида таҳсил олган.\nТуркиянинг жануби-шарқида ўз давлатини қуришни истаган курд миллатчиларининг қуролли амалиётлари алангаланиб бормоқда. Бунга сабаб Суриядаги мажҳул вазият, шунингдек, Сурия масаласида Ироқ ва Эроннинг Туркияга қарши умумий сиёсати, дея баҳоланиши мумкин. Чунки Сурия, Ироқ ва Эронда курд миллатига оид миллионларча инсонлар яшаши маълум. Сунний Туркияга мухолиф бўлган шиалар назоратидаги бу уч давлат Туркияни кучсизлантириш ва бу давлатнинг дунё сиёсатидаги таъсирига путур етказиш учун курд исёнчиларини қўллаб-қувватламоқда. Бунинг далилларидан бири бундан бир неча ҳафта олдин Туркиянинг шарқий чегаралари яқинида эронлик жосусларнинг қўлга олинганидир. Шунингдек, кеча Эрон инқилоби қўриқчиларининг қўмондони ўз мамлакати ҳарбийларининг Сурияда фаолият олиб бораётганини ҳам эътироф этди. Ўз ўрнида Туркия ҳарбий қувватлари курд исёнчиларига қарши жиддий амалиётлар олиб бормоқдалар. Хабарларда юзларча курд террористларининг ўлдирилгани айтилмоқда. Айни пайтда, Ироқда шиа аслли Бош Вазир Моликий ҳукумати сунний аслли Президент Ўринбосари Ҳошимийни террорчиликда айблаб, унинг устидан маҳкамада ўлим жазоси берилишига эришганди. Туркия ҳукумати бу мамлакатдан сиёсий бошпана олган Ҳошимийни Ироққа қайтариб бермаслигини маълум қилди.\nТуркияда 2013 йилдан бошлаб сайлов марафони бошланади. Матбуотда 2014 йилда ўтказилиш керак бўлган маҳаллий ҳокимият сайловларининг 2013 йилга олингани хабар берилди. 2014 йилда Президентлик ва 2015 йилда парламент сайловлари ўтказилади.\nТуркия Бош Вазири Р.Т.Эрдўғон\nАйтиш керакки, Туркия ҳозирги кунда матбуот эркинлиги, турли жамиятлар ва партиялар тузиш эркинлиги, тижорат ва тадбиркорлик эркинлиги ва сайлов эркинлиги етарли даражада таъминлаган мамлакатдир. Аммо бу мамлакат муаммоларини фақатгина мана шу эркинликлардан фойдаланиб ечиб бўлмаслиги ҳаётий тажриба билан исботланмоқда. Бу эркинликлар муҳим қадриятлар ҳисобланса-да, жамиятда дин, миллатлараро муносабатлар, қўшни давлатлар билан алоқалар ва дунё сиёсатининг мамлакатга таъсири омиллари Туркия давлатнинг бугуни ва келажаги учун муҳим эканлиги тобора ошкор бўлиб бормоқда. Ушбу омилларни ҳисобга олган Тоййиб Эрдўғон ҳукумати мамлакатда жиддий сиёсий ислоҳотларни амалга оширишни мақсад қилиб олганга ўхшайди. 2013 йил сайловлари олдидан сайлов тизими ва партиялар фаолиятини тартибга солувчи қонунларга ўзгартиришлар киритилиши мумкин. “Замон” газетасида ўрин олган мақолада айтилишича, бундан кейинги сайловларда Туркия 400га яқин тор сайлов участкаларига ажратилади. Туркия парламентида фаолият олиб борадиган миллатвакилларини (депутатлар), аввалда бўлгани каби, партиялар рўйхатидан эмас, мана шу минтақалар аҳолиси бевосита сайлайди. 100 га яқин миллатвакиллари эса вилоятлардан сайланади. Шу билан бирга Туркия Буюк Миллат Мажлисида Янги Асосий Қонун (Конституция)ни ишлаб чиқиш жараёни жадаллаштирилиши режалаштирилган. Бу янги Конституция замонавий Туркиянинг деярли бир асрлик тарихида илм марта ҳарбийлар тарафидан ишлаб чиқилмаган Асосий Қонун бўлади. Бундай ислоҳотлар натижасида Туркиянинг ҳозирда бўлгани каби парламентар тизимдан кучли Президентлик бошқарувига айланишини кутиш мумкин.\n2014 йилда ўтказиладиган Президентлик сайловида энг кучли номзоднинг ҳозирги Бош Вазир Тоййиб Эрдўғон бўлишига эса шубҳа қилмаса ҳам бўлади.


Қуёш материяни энергияга айлантиради\nБиз серқуёш заминда яшаймиз. Йилнинг тўрт фаслида қуёш тафтидан баҳрамандмиз. Бу борада қуёш ҳақидаги билимларимизни қуйидаги маълумотлар билан янада бойитиш зарар қилмайди.\nҚуёш бизга энг яқин юлдуздир. Унинг юзи Ер юзи каби қаттиқ ва мустаҳкам эмас. Бунинг исботи оддий: Қуёш юзининг ҳарорати 6000°С ни ташкил этади. Бундай ҳароратда ҳар қандай металл ва тош ҳам газга айланади. Шу боис Қуёшни газ шари, дейиш мумкин. Аслида у 75 фоиз водород гази ва 25 фоиз гелийдан ташкил топган. Қуёш материяни энергияга айлантиради. Бу водороднинг гелийга айланиш термоядровий реакциялари асосида вужудга келади.\nҚуёшдан келадиган нурнинг катта қисми атмосфера қобиғида тутилиб, қолган қисми Ер сиртига етиб келади. Бу нурлар “оқ нурлар” деб юритилади. Улар призма орқали кузатилганда, етти хил рангга ажралиши, бундан ташқари, ультрабинафша, инфрақизил нурлар ҳам борлиги маълум.\nҚуёш одатда рангли ва кўринмас нурли тўлқинларни тарқатади. Инфрақизил ва ультрабинафша нурлар кўринмас саналади. Уларни инсон кўзи илғамайди, лекин кўринмас нурлар инсон организмига кўпроқ таъсир кўрсатади. Масалан: инфрақизил нурлар танада қон айланиши яхшиланишига хизмат қилади. Ўз навбатида, организмдаги барча ҳаётий жараённи фаоллаштиради, кайфиятни кўтаради, тетиклик ва қувват бағишлайди.\nҚуёш бизга энг яқин юлдуздир


ССП рекламани бепул жойлаштириш бўйича акция эълон қилди | NORMA.UZ\nАкция Ўзбекистон Республикаси мустақиллигининг 25 йиллиги байрамига бағишланган бўлиб, 2016 йил 1 сентябрдан 1 октябрга қадар ўтказилади.\n– Кичик ва хусусий тадбиркорлик тоифасига кирадиган ҳар қандай компания реклама баннерини www.chamber.uz сайтида бепул жойлаштириш имкониятига эга бўлади. У компания ҳақида умумий маълумотлар ва янги товарлар ёки хизматлар юзасидан қандайдир бетакрор таклифни сақлаши мумкин, дейилади Савдо-саноат палатаси хабарида.\nАкция доирасида ССП реклама (ахборот) баннерларини жойлаштириш учун учта зонани тақдим қилади:\n- TOP BANNER (барча саҳифаларнинг юқори қисмида жойлаштирилади) – 1140x70;\n- SIDE BAR (барча саҳифаларнинг ўнг қисмида жойлаштирилади) – 270x175;\n- LARGE BANNER (сайт барча саҳифаларининг пастки қисмида жойлаштирилади) – 840x200.\nАкцияда иштирок этиш масалалари бўйича (+99871) 239-19-51 телефон рақами орқали мурожаат қилиш ёки e-mail: d.gafurova@chamber.uz электрон почта манзилига ёзиш лозим.


Бугун Дамашқда бўлиб ўтган матбуот конференциясида Сурия Ташқи Ишлар Вазирлиги матбуот котиби Бушра Кананфани, агар Исроил ўтган ҳафтадаги каби ҳужум уюштирса, Сурия ҳам жавоб зарбаси бериш ҳуқуқига эгалигини билдирди.\nИсроил учқичлари ўтган якшанбада Исроил ҳукумати фаластинликларнинг террор лагерлари, деб даъво қилаётган Сурия ҳудудларини бомбардимон қилди. Сурия ҳукумати мамлакатда террорчилар лагерлари борлигини рад этмоқда.\nБугун Исроил Сурия баёнотига тезда жавоб қайтарди. Исроил Ташқи Ишлар Вазирлиги матбуот котиби, Исроил ҳукумати бегуноҳ исроилликларга ҳужум уюштираётган террорчи ташкилотлар ва унинг раҳбарларига бошпана бераётган ҳар бир давлатга қонуний нишон сифатида қарашини билдирди.


Финча тажриба натижаси: 2 йил давомида ишсизларга 560 евродан тарқатилди... » Ўзбекистон янгиликлари – Zamin.uz\nФинча тажриба натижаси: 2 йил давомида ишсизларга 560 евродан тарқатилди...\n10 февраль 2019, 23:53\nФинляндия ижтимоий суғурталаш агентлиги (Kela) кейинги йиллардаги энг ғаройиб иқтисодий тажрибалардан бирининг дастлабки натижаларини эълон қилди. Икки йил давомида фин ҳукумати 2 минг кишидан иборат ишсизлар гуруҳининг ҳар бир вакилига ойига 560 евродан тўлаб келди. Бундай тажрибадан мақсад – кафолатланган маблағ ишга жойлашишда қанчалик ёрдам беришини аниқлашдан иборат эди. «Медуза» тажриба қандай амалга ошгани ва биринчи йил натижалари қандай бўлганини келтиради.\nБу қандай тажриба?\nФинляндияда (нафақат Финляндияда) бир неча йилдан буён шартсиз таянч даромади тизими жорий этишни муҳокама қилишмоқда. Одатда давлатлар ўз фуқароларига турли субсидиялар тўлайди (масалан, ишсизлик нафақаси) – лекин бу жараёнда қўшимча бюджет харажатларини талаб этувчи кўплаб бюрократик ҳолатлар мавжуд бўлиб, бу одамларнинг вақтини ва асабларини ҳам ўғирлайди. Гипотезага кўра, агар одамларга ҳар ойда даромад ва ҳаёт даражасидан қатъи назар муайян миқдорда ҳақ тўланадиган бўлса, бу ижтимоий таъминот тизимини сезиларли даражада соддалаштиришга ёрдам беради. Шунингдек, агар киши маълум миқдордаги сумма кафолатланганини билса, у дуч келган ҳар қандай иш билан бўлса ҳам шуғулланишга мажбур бўлмайди. У хотиржамлик билан ўзига мос ишни излаши ёки ўзининг кичик бизнесини очиши мумкин бўлади.\nТажриба қандай амалга ошди? Пуллар барчага тарқатилдими?\nТажриба учун Kela ишсизлик нафақасини олувчи 2 минг кишини танлаб олди. Икки йил мобайнида (2017 йилнинг январидан 2018 йилнинг 31 декабригача) уларга ҳар ойда 560 евродан тўлаб борилди — улар иш ва бошқа даромад манбаи топишганда ҳам бу пуллардан маҳрум қилинмади. Бундан ташқари, тадқиқотчилар ишсизлар базасидан танлаб олинган бошқа гуруҳга (назорат гуруҳи) одатдаги нафақа пулларини тўлашди (ишсизлик бўйича нафақада финляндиялик фуқаролар барча тўловлар маҳрум бўлишади – бу эса ишсизлар бундай ҳуқуқдан маҳрум бўлмаслик учун вақтинчалик ишга жойлашиш борасидаги таклифларни қабул қилмаслигига олиб келади.\nКафолатланган даромадга эга кишилар осон иш топишдими?\nБундай бўлмади. Биринчи йилдан кейин тажрибалар шуни кўрсатдики, унинг иштирокчилари назорат гуруҳидагиларга қараганда атиги ярим кун кўпроқ банд бўлишди ва улардан камроқ даромад кўришди. Тажриба гуруҳидагиларнинг ўртача даромади 4230 евро бўлди, назорат гуруҳидагилар эса 21 евро кўпроқ ишлашди. Аммо тажриба гуруҳидагилар кўп ташвиш чекишмаган: улар янги иш топишларига ишонишган ва тушкунликка тушмасдан, назорат гуруҳи аъзоларига қараганда ўзларини соғломроқ ҳис этишган.\n«Менда ҳалиям иш йўқ. Мен шартсиз кафолатланган маблағ ҳаётимни кескин ўзгартирди, дея олмайман. Психологик жиҳатдан ҳа, лекин молиявий жиҳатдан эмас», деган тажриба иштирокчиларидан бири, газетанинг собиқ муҳаррири, Туомас исмли шахс.\nШартсиз кафолатланган маблағ — ёмон ғоями?\nҲозирча хулоса қилишга шошилмаслик керак. Биринчидан, тажрибанинг иккинчи йили натижалари 2020 йил бошида берилади. Иккинчидан, айрим гипотезалар ўзини оқади - масалан одамлар ўзининг молиявий ҳолати ҳақида камроқ қайғуриб, тушкунликка тушишмади. Учинчидан, тажриба шартлари ташаббускорлар истаганидек эмас, улар тажрибани узоқроқ вақт давомида ўтказишни исташганди ва унда тасодифан танланган кишилар эмас, исталган киши иштирок этишини режалаштиришганди. Кафолатланган даромад энг зўр ғоя бўлмаса-да, тажриба изсиз кетмайди. Бу шундай кўламдаги илк тадқиқотдир.\nЛойиҳаси ташаббускорларидан бири Олли Кангас шундай дейди: Айтишим керакки, мени натижалар ташвишлантирмайди. Агар натижалар бу ғоя яхшилигини кўрсатса, мен бундан хурсанд бўламан. Аммо агар бу лойиҳа кўзда тутилган муаммоларни ҳал қилиб бера олмайдиган бўлса ҳам ранжимайман. Агар натижалар ишончли, статистика умидли бўлса — менимча тажрибани муваффақиятли, деб ҳисоблаш мумкин.\nЯнгиликлар » Дунё » Финча тажриба натижаси: 2 йил давомида ишсизларга 560 евродан тарқатилди...\n07:50 Зиёда иккинчи фарзандига қандай исм қўйди?


Туркманистонда 3700 маҳбус авф этилди\n28 январ 2021, Тошкент вақти: 09:28\nРамазон ҳайити олдидан Туркманистон президенти Қурбонғули Бердимуҳаммедов 3700 маҳбусни, жумладан, 30 хорижлик маҳбусни озод қилди.\nУлар орасида сиёсий маҳбуслар бор ёки йўқлиги маълум эмас.\nПрезидент Бердимуҳаммедов жорий йилнинг май ойида ҳам "Тикланиш, Бирлик ва Маҳтумқули шеърияти" куни муносабати билан амнистия эълон қилган эди.\nТожикистон президенти Имомали Раҳмон ҳам мамлакат мустақиллигининг 20 йиллиги муносабати билан 15 минг кишини авф этиш ниятида эканлигини маълум қилган эди.\nЎзбекистон Мустақилликнинг 20 йиллиги муносабати билан амнистия эълон қилиниши кутилаётгани эди. Бироқ ҳозирча бу борада расмий Тошкент сукут сақламоқда.


Энг қудратли смартфонлар (2019 йил 1-чорак): Galaxy S10+ иккинчи ўринда, қолган барчаси «хитойлик»! - Terabayt.Uz\nЭнг қудратли смартфонлар (2019 йил 1-чорак): Galaxy S10+ иккинчи ўринда, қолган барчаси «хитойлик»!\nСмартфонларнинг самарадорлигини баҳоловчи сервислар ҳақида гап кетганида, биз одатда Geekbench ва AnTuTu кабиларни тушунамиз. Лекин Хитойда яна бир бенчмарк – Master Lu иловаси ҳам жуда оммабоп.\nУшбу бенчмарк куни кеча жорий йилнинг биринчи чорагидаги текширувлар натижаларига таянган ҳолда, энг самарадор Android-смартфонлар ўнталигини маълум қилди. Қизиғи – унда «Осмон ости салтанати»га мансуб бўлмаган биттагина модел бор – Samsung Galaxy S10+ (сотиб олиш) флагмани! Master Lu рейтингида бу смартфон 402 259 балл билан фахрли иккинчи ўринга лойиқ кўрилган.\nРўйхатнинг бошида эса «хитойча Apple» яқинда тақдим этган Black Shark 2 геймерофони салкам 405 000 балл билан савлат тўкиб турибди. Кучли учликни Vivo ўйинбоп смартфони – iQOO Monster модели 384 718 очко билан якунлаб берган.\nТўртинчидан ўнинчигача бўлган ўринларни эса тегишлича баллар билан қуйидаги смартфонлар эгаллаган: Xiaomi Mi 9 (харид қилиш) – 366 830 балл, Nubia Red Devil Mars – 360 202 балл, Nubia X – 334 108 балл, Asus ROG Phone – 331 639 балл, OnePlus 6T – 329 281 балл, Huawei Mate X – 329 281 балл ҳамда Vivo NEX – 325 639 балл.\n#Samsung #Xiaomi #андроид смартфон #бенчмарк #смартфонлар #тест #Xiaomi Black Shark 2 #Samsung Galaxy S10+ #Xiaomi Black Shark 3 #Master Lu


08:45 / 02.04.2018 7490\nЛондон охирги икки ой – февраль-март натижаларига кўра илк бор замонавий тарихда қотилликлар сони бўйича Нью-Йоркни ортда қолдирди. Бу ҳақда The Independent on Sunday нашри хабар бермоқда.\nНашр маълумотларига кўра, Лондонда қотилликлар сони кескин ошиши кузатилмоқда. Февралда Лондонда 15 та, Нью-Йоркда эса 14 та қотиллик содир этилган. Лондон бу кўрсаткич бўйича АҚШнинг энг йирик шаҳрини мартда ҳам ортда қолдирди: 22 та қотилликка 21 та қотиллик.\nСовуқ қурол ишлатилган ҳолда содир этилувчи жиноятлар ҳозирда Англия ва Уэльсда 2011 йилдан бери максимал даражада бўлмоқда, у ўтган йил 12 фоизга ошган.\nЛондон ва Нью-Йорк шаҳарларнинг маъмурий чегаралари ҳисобга олинса, аҳолиси сони бўйича деярли тенг (мос равишда, 8,8 ва 8,6 млн киши). Бироқ Нью-Йорк ўз атрофидаги ҳудудлар билан ҳисобланса, аҳолиси Лондоннникидан анча кўпроқни ташкил қилади.\nШу билан бирга Лондон анъанавий равишда Нью-Йоркка нисбатан хавфсизроқ шаҳар ҳисобланади. Ўтган йил натижаларига кўра, Лондонда содир этилган қотилликлар сони Нью-Йоркдагидан 2 баробар кам бўлган.\nНью-Деҳли Лондонда қўлга олинган ҳинд миллиардерининг Ҳиндистонга топширилишини сўрамоқда\nЛондонда ҳиндистонлик миллиардер 2 млрд долларлик фирибгарликлар учун қўлга олинди\nПалладий нархи рекорд қўйишда давом этмоқда


Европарламент аъзолари Ўзбекистонга келди\n02 июн 2020, Тошкент вақти: 21:52\n26 апрел куни Европа Парламенти аъзолари ўзбек расмийлар ва фуқаровий жамият вакиллари билан учрашди.\nЕвропа Парламентининг Ташқи алоқалар қўмитаси делегацияси Марказий Осиёнинг энг авторитар давлатлари сифатида кўриладиган Ўзбекистон ва Туркманистонга сафарини давом эттиряпти.\nЕвропарламент аъзоси, италиялик сиёсатчи Паоло Бартолоззи бошчилигидаги делегация ташрифидан асосий мақсад бу мамлакатлар билан алоқаларни ривожлантириш имкониятларини ўрганиш ва инсон ҳуқуқлари аҳволига баҳо беришдан иборатдир.\n26 апрел куни делегация аъзолари Тошкентда Ўзбекистон фуқаролик жамияти фаоллари билан учрашди. Тошкентдаги Эксперт ишчи гуруҳи раҳбари Суҳроб Исмоилов ҳам учрашувда қатнашди.\n- Европа Иттифоқи ва Ўзбекистон ўртасидаги ҳамкорлик, уни муҳокама қилиш, фикр алмашиш жараëни бўйича одатий, диоимий бўлиб турадиган учрашувларнинг яна бир қисми бу. Шу бўйича келишган ва бугун биз билан, фуқаролик жамияти вакиллари билан учрашувнинг бошида ўзлари таъкидлаб ўтишганидек ҳукумат вакиллари билан кўпроқ улар муҳокама қилган масалалар Андижон воқеалари бўйича жабр чекканларга адолатли муносабатда бўлиш, шу воқеаларнинг мустақил текширувини ўтказиш масалаларини муҳокама қилишган. Бундан ташқари Ўзбекистонда мажбурий болалар меҳнати масалаларини, яна ундан ташқари қийноқлар масалаларини, қамоқхоналардаги аҳвол, ОАВларни эркинлаштириш, мана шунга ўхшаган масалаларни делегация вакилларининг сўзларига қараганда улар расмий учрашувларда кўтаришга ҳаракат қилишган.\nОзодлик: Конкрет кимлар билан учрашишган?\n- Бир гуруҳ Ўзбекистон парламенти қонунчилик палатаси депутатлари билан учрашдик дейишди. Бундан ташқари Ўзбекистон Омбудсмани Сайëра Рашидова билан учрашувда бўлишганини айтишди ва Ўзбекистон Ташқи ишлар вазирлигида ким билан учрашганликлари маълум эмас. Лекин у ëқда ҳам учрашув бўлган.\nОзодлик: Бугун сизлар билан бўлган учрашувда қанақанги масалаларни муҳокама қилдингизлар?\n- Асосий уларни қизиқтирган масала ўзлари учрашув бошида айтиб ўтган расмий учрашувлар пайтида кўтарилган масалалар бўйича бизнинг фикримиз билан қизиқишди. Бу Андижон воқеалари, мустақил текширув ўтказиш имкониятлари мумкин ëки мумкин эмаслиги тўғрисида фикр, болалар меҳнати, ОАВларнинг аҳволи ва қамоқхоналардаги аҳвол. Бу бўйича фикрлар билан қизиқишди ва ундан ташқари умумий мазмундаги тавсияларимизга ҳам қизиқишди. Айнан Европа Иттифоқи Ўзбекистон билан ҳамкорликда нималарга эътибор бериши керак ва қайси соҳаларни қўллаб-қувватлаши мумкин бўлади,- дейди Суҳроб Исмоилов.\nДелегация таркибида Европарламентнинг олти аъзоси, жумладан ташқи алоқалар қўмитасининг инсон ҳуқуқлари бўйича вакили португалиялик депутат Анна Гомес ҳам бор.\nТашриф арафасида Анна Гомес хоним музокаралар чоғида асосий эътибор инсон ҳуқуқлари ва қонун устуворлиги масалаларига қаратилишини айтган эди.\n- Ҳар қандай давлат, жумладан инсон ҳуқуқлари ва қонун устиворлиги билан боғлиқ вазиятни яхшилашга хоҳиши йўқ мустабид режимлар тарафидан бошқариладиган давлатлар билан ҳам ёпиқ эшиклар ёки изоляция сиёсати самара беришига кўпчилик ишонмайди. Асосий эътибор инсон ҳуқуқлари ахволига қаратилган бугунги музокаралар натижа беришига умид қиляпмиз, деган эди депутат Гомес .\nЎзбекистонлик ҳуқуқ ҳимоячи, Тошкентдаги Мустақил ҳуқуқ ҳимоячилари ташаббус гуруҳи раҳбари Суръат Икромов ҳам ЕИ–Ўзбекистон ўртасидаги мулоқот самарасига ишонади.\nТуркманистонлик ҳуқуқ фаоли, ҳозирда Австрияда бошпана топган Фарид Тухбатуллин эса Европа Иттифоқи Марказий Осиё бўйича тутган мавқеини ўзгартириши керак деган фикрда.\n- ЕИ у ердаги вазиятни яхши билади, лекин Марказий Осиё бўйича стратегиясини ўзгартирмайди. Фақат, мулоқот, мулоқот, мулоқот, 20 йилдан буён мулоқот. Лекин натижачи. Йигирма йил бу катта муддат, - дейди Тухбатуллин.\nЕвропа парламентининг ташқи алоқалар қўмитаси Туркманистон билан шериклик ва ҳамкорлик шартномасини январ ойида маъқуллаган ва бу ҳужжатнинг тўлиқ ратификация этилиши учун йўл очган эди.\nЛекин, мамлакатда инсон ҳуқуқлари борасида ўсиш бўлмаса ЕИ ҳужжатни ратификация қилмаслиги ҳам мумкин.\nЕИ Марказий Осиёнинг қолган тўрт давлати, жумладан Ўзбекистон билан аллақачон шундай шартномага эга.


Қирқ ёшида қатл этилган Акмал Икромовга қандай айблар қўйилган эди? » Milliy Matbuot Markazi\nБош саҳифа Демонстрационный сайт » Жамият » Қирқ ёшида қатл этилган Акмал Икромовга қандай айблар қўйилган эди?\nЖамият / Асосий 13-03-2020, 06:44 0\n1938 йил (82 йил олдин) – давлат ва сиёсат арбоби, 1929-1937 йилларда Ўзбекистон Компартияси Марказий Комитети биринчи котиби бўлган Акмал Икромов Советларга қарши “Ўнг троцкийчи блок” деб аталган иш бўйича Москвада суд қилиниб, собиқ СССРни бўлиб юбориш, жумладан, ундан Ўрта Осиё республикаларини ажратиб олиш, давлат тузумини ағдариш, капитализмни, буржуазия ҳокимиятини тиклашда айбланди ва Москвада отиб ташланди. Орадан 19 йил ўтиб, 1957 йил 3 июнда СССР Олий суди ҳарбий коллегияси Акмал Икромовни айбсиз деб топди ҳамда у оқланди.\n1938 йил (82 йил олдин) – СССР Халқ Комиссарлари Совети “Миллий республикалар ва вилоятлар мактабларида рус тилини мажбурий ўрганиш ҳақида” қарор қабул қилди. Шу тариқа рус тили СССРнинг барча мактабларида мажбурий фан сифатида ўқитиладиган бўлди.\n1733 йил (287 йил олдин) – инглиз файласуфи, кимёгари Жозеф Пристли дунёга келди (вафоти – 1804 йил). У 1774 йилда, 41 ёшида кислородни кашф этди. Пристли Нафас олиш-чиқариш туфайли бузилган ҳавони яшил ўсимликлар “тозалайди”, деб кўрсатиб ўтган.\n1917 йил (103 йил олдин) – Россия Федерациясида чиқадиган умуммиллий газета – “Известия” (“Ахборот”)нинг 1-сони чиқди.


20-июль – 14-август аралығында Қарақалпақстанда санлы телеузатыўларда үзилислер болыўы мүмкин » Informaсiyalɩq portal\n2018-жылдың 16-июль – 14-август күнлери аралығында саат 01:00 ден 12:00 ге шекем Өзбекстан көлеминде режелестирилген профилактикалық жумыслар алып барылады. Бул ҳаққында «UZDIGITAL TV» компаниясы Xabar.uz сайтына хабар берген.\nПрофилактика жумысларының Қарақалпақстан Республикасында алып барылыў сәнеси 20-июль – 14-август күнлерине туўра келеди. Сол мүнәсибет пенен телеканалларда көрсетилген ўақыт аралығында (01:00 ден 12:00 ге шекем) эфир ўақытша тоқтатылады.\nКомпания санлы телевидение пайдаланыўшыларынан келтирилген қолайсызлықлар ушын алдын ала кеширим сораған.\nТөменде сиз Қарақалпақстан аймағында алып барылатуғын профилактика жумысларының сәнеси ҳәм ўақты менен толық танысыўыңыз мүмкин.\n16-07-2018, 14:02 |


Пайғамбаримиз ﷺга муҳаббат « Ўзбекистон Халқ Ҳаракати\n04 October 2018 - 15:48\nПокистонлик бир олим одам Пайғамбаримиз ﷺни зиёрат қилиш учун Мадинаи Мунавварага борадилар.\nБир кун ташқарига чиқиб нон ушоқлари билан Мадина қушларини боқаётган пайтида бир болага кўзи тушади, у бола ўша нон ушоқларини териб еяётган эди.\nОлимни юраги эзилиб, болага раҳми келади. Болани олдига чақириб уни қорнини тўйдириб унинг кимлиги хақида сўрайди. Бола отаси йуқлиги, оиласи эса катта ва онаси уларни боқишга улгурмаётганини айтади. Шунинг учун бола ўзини ўзи боқишга мажбур эди.\nШунда олим одам болага ҳар кун унинг олдига келиб қорни туйгунча овқатланиб кетишни таклиф килади. Шундай қилиб олимни болага меҳри тушиб қолади ва болага – “Мен билан бирга Покистонга кет, у ерда сен йўқчиликни кўрмайсан, ҳам мен сенга илм ўқитаман” дейди.\nБола хурсанд бўлади, лекин онасидан рухсат олиши кераклигини айтади. Улар бирга боланинг онасини олдига боришади. Она жуда чарчаган эди, лекин олимни таклифини эшитиб жуда хурсанд бўлади.\nБоласининг кўча куйда дайдиб юрмаслиги, уст боши бутун булиши ва ҳам дин илмини ўқиб олим бўлиши уни хурсанд қилган эди.\nҚайтишга яқин бола олимни олдига келиб сўради – “Покистонда ўйинчоқлар борми?”\n– “Ҳа бор”\n– “У ерда болалар ўйнаши учун майдонча борми?”\n– ” Ҳа бор”\n– “У ерда мени янги кийимларим бўладими?”\n– “Ҳа бўлади, мен сенга энг яхши кийимларни олиб беришга ҳаракат қиламан”. Бола хурсанд бўлиб уйига қайтди. Бир қанча вақт ўтиб бола олимни олдига келиб яна сўради:\n– ” У ерда Пайғамбаримиз ﷺни зангори гумбазлари борми?”\n– “Йўқ, бизда бу йўқ, шунинг учун мен Мадинага келдимда Пайғамбаримиз ﷺни зиёрат қилиш учун”. Бола жим булди, ўйланди ва айтдики:\n– “Мен ўйинчоқсиз, кийимсиз, уйсиз яшай оламан, лекин Пайғамбаримиз ﷺ масжидларининг зангори гумбазисиз яшай олмайман, қалбим хоҳлаган пайтда борадиган Пайғамбаримиз ﷺ масжидларисиз яшай олмайман. Сиз мени кечиринг, лекин мен сиз билан боролмайман”.\nОлим йиғлади, болага гапиргани гапи йўқ эди. Чунки Пайғамбаримиз ﷺни равзаларини эвазига болага берадиган нарсаси йўқ эди. Олим дуо қилди:\n– Я Робби ўзинг менга мустаҳкам иймон бергин, шу боланики каби Пайғамбаримиз ﷺга муҳаббат бергин.


Мазкур вазифадан келиб чиқиб, Ички ишлар вазирлиги Акадеямияси ўқув полигонида Қорақалпоғистон Республикаси ИИВ ва Тошкент шаҳар ИИББ ҳамда вилоятлар ички ишлар бошқармаларининг 400 нафар профилактика инспекторининг ўқув йиғини ташкил этилди. Профилактика инспекторларини хизмат бурчига содиқлик, эл-юрт тинчлиги йўлида сидқидилдан хизмат қилиш руҳида тарбиялаш ўқув йиғинининг бош мақсадидир.\nАкадемия ўқув полигонида барча шарт-шароитлар яратилган. Замон талабларига жавоб берадиган ўқув аудиториялари, спорт комплекси, ахборот-ресурс маркази, руҳий тетиклаштириш хонаси, ўқ отиш ва махсус-тактик машғулотлар ўтказиладиган майдон тингловчиларга хизмат кўрсатмоқда.\n— Ўқув полигонида тингловчиларнинг касбий тайёргарликларини янада ошириш, олаётган назарий билимларини амалиётда самарали қўллаш кўникмаларини шакллантириш мақсадида машғулотларга вазирликнинг Ҳуқуқбузарликларнинг олдини олиш, Тергов Бош бошқармаси, Жиноят-қидирув ва терроризмга қарши курашиш, Эксперт криминалистика хизматининг тажрибали раҳбарлари ҳамда мутахассислари жалб қилинмоқда, — дейди Ўқув йиғин бошлиғи, полковник Исмоил Ҳимматов. — Шунингдек, бу ерда жадвал асосида Тошкент шаҳар ИИББ энг яхши милиция таянч пункти инспекторларининг ўқув-машғулотлари ташкил этилди.\nПрофилактика инспекторларининг ҳуқуқни қўллаш, ҳуқуқбузарликлар профилактикаси бўйича билимини ошириш мақсадида ўқув жараёнига прокуратура, суд органлари ҳамда давлат солиқ инспекциясининг тажрибали ходимлари жалб қилинди. Тингловчилар гуруҳларга бўлинган ҳолда Тошкент шаҳридаги милиция таянч пунктларида амалиёт ўтказишди.\nЎқув полигонида тингловчиларнинг жанговар ва жисмоний тайёргарлигини ошириш бўйича махсус машғулотларни тизимли равишда ўтказиш йўлга қўйилган.


Maqolanamolar – Davronbek's blog\nСўнгги ҳафта ўзбек интернет сегментида “Маънавият” сўзи жуда урф бўлди. Маънавият ва “Маънавият” истовчилари ҳамда истамовчилари икки тараф бўлиб, мақола, муносабатлар билдирдилар. “Маънавият” ва унинг оқибатлари ҳақида ўз шахсий фикрини билдирган Никита Макаренкога “лофчи”дан тортиб “халқ душмани”гача турли айбловлар “ёпиштирилди”. Отахон нашримиз ЎзА катта қовун туширди. “Ҳурматли Никита Макаренко, сиз бир марта бўлса-да, Тошкентдаги дам олиш хиёбонларига борганмисиз ўзи? Умуман, Давоми …\nPosted on June 21, 2018 April 19, 2021 Leave a comment\nCategoriesKundalik mulohazalar, MaqolanamolarTagsИбодат либоси, Мактаб формаси, Рўмол, Ҳижоб


Суюлтирилган газнинг биржадаги нархи пасаймоқда\nС начала работы biznes-daily.uz 11 519 578\nГлавная "БИРЖА" Суюлтирилган газнинг биржадаги нархи пасаймоқда\nБиржанинг суюлтирилган газ бозорида нархларнинг пасайиши кузатилмоқда. Хусусан, жорий йилнинг июль-сентябрь ойларида суюлтирилган газнинг биржа котировкаси 22,1 фоиз, яъни маҳсулотнинг бир тоннаси учун 4443,0 минг сўмдан 3460,3 минг сўмгача пасайди.\nНархнинг пасайиш тенденцияси куз-қиш мавсумининг бошланиши ва суюлтирилган газнинг биржа савдоларига қўйилиши ҳажмларининг ошиши билан боғлиқдир. Мисол учун, сўнгги уч ой мобайнида биржа савдолари орқали суюлтирилган газни сотиш ҳажми 49,8 фоиз ошди.\nУмуман олганда, жорий йилнинг 9 ойи давомида “ЎзРТХБ” акциядорлик жамияти биржа савдолари орқали 175,1 минг тонна суюлтирилган газ сотилди, бу эса ўтган йилнинг шу даврига нисбатан 33 фоиз камдир. Газ сотувида етакчиликни “LUKOIL Overseas Supply and Trading Ltd” – 52,9 фоиз, “Шўртаннефтгаз” МЧЖ – 13,4 фоиз ва “MUBORAK GAZNI QAYTA ISHLASH ZAVODI” МЧЖ – 12,2 фоиз улушлар билан эгаллашди.\nСуюлтирилган газнинг сотиб олиш бўйича таркибий тузилмасида асосий харидорлар Самарқанд, Қашқадарё, Бухоро вилоятлари ва Қорақалпоғистон Республикасининг автомобилларга газ қуйиш станциялари эгалари бўлиб, уларнинг умумий улуши 71,7 фоиздан ошди. Жумладан, Самарқанд вилоятининг улуши 36,2 фоизни ташкил этди.


O'zbekistonдан бўлган ўйинчилар учун блэкжек стратегияси | BlackJack77\nAsosiy\t/ Blackjack Strategiya\nЎйинингизни яхшилаш учун ишончли блэкжек стратегияси керакми? У ҳолда биз томондан блэкжек ўйинининг ҳар бир вариантини ичига олган стратегиялар билан танишинг.\nАгар блэкжек ўйинининг асослари билан таниш бўлсангиз, ўйинда қанча колодадан фойдаланишни казино ҳал қилишини билсангиз керак. Уларнинг сони бирдан саккизгача бўлиши мумкин ва у қайси блэкжек ютуқ стратегиясини танлашингизга таъсир этиши мумкин.\nУшбу мақола сиз блэкжек ўйинида қанча колода борлигидан келиб чиқиб қайси блэкжек стратегиясидан фойдаланишингиз лозимлигига эътибор қаратади. Бир неча колодали ўйин билан битта колодали ўйинга бўлган ёндашув турлича бўлишини эътиборга олиш лозим.\nСтратегия жадвалларимизнинг ҳар бири статистик эҳтимолликка эътибор қаратади. Бошқача қилиб айтганда, биз бирор ўйинда қўлни ютишингиз учун энг кўп имкониятни тақдим этадиган ҳаракатларни танлаганмиз. Шуни ёдда тутингки, ҳеч қайси стратегия сизга ғалабани кафолатламайди, аммо блэкжекда қачон “урмасликни” билиш сизни ғалабага яқинроқ олиб келади.\nБитта колодали блэкжек қўли жадвали\nБиринчи жадвал 52 та карта билан ўйнашга мўлжалланган. Блэкжек асосларига оид стратегиялар жадвалига келсак, сиз ушбу стратегия билан бошлашингиз мумкин.\nКўриб турганингиздек, ушбу содда блэкжек стратегияси жадвали сизга бошланғич ҳолатдаги қўлингиздаги карталар кучидан келиб чиқиб килинадиган ишларни кўрсатади. Бунга 52 та картали блэкжек ўйнаганда ўзингизнинг шпаргалкангиз сифатида қаранг. Сиз юқоридаги жадвални чоп этишингиз ва онлайн ўйнаётганда фойдаланишингиз мумкин. Аммо, шуни унутмангки, жонли казинолар бу каби жадвалларни ўйинга олиб киришингизга рухсат бермайди.\n2 колодали блэкжек стратегияси\n2 колодали блэкжек фақат 52 та картадан иборат ўйиндаги стратегиядан фарқ қилади. Юқоридаги жадвалдаги таҳлилга кўра, сиз ўз амалларингизни иккита колодали блэкжекдаги эҳтимолликларга мослаштиришингиз лозим бўлиб, бизнинг статистика мутахассисларимиз сиз тарқатувчига нисбатан устунликка эга бўлишингиз учун уларни ҳисоблаб чиққан.\nИккита колодали блэкжек шунингдек айрим асосий маслаҳатлар, масалан саккизлар ва Тузларни бўлиш, бошланғич қиймати 20 га тенг карталарга эга бўлсангиз туриш каби амаллар.\n4 колодали блэкжек стратегияси\nКейингиси бу тўртта колода ёки 208 та карта билан ўйнаш учун жадвалдир. Унинг формуласи ҳар қандай блэкжек “уриш”, “қолиш” жадвали билан бир хил. Сиз тақатувчи столга нималарни тарқатганини ҳамда қўлингиздаги карталарни таҳлил қилишингиз лозим. Шундан келиб чиқиб, сиз столга қарайсиз ва керакли амални бажарасиз.\n6 колодали блэкжек стратегияси\nГап шундаки, блэкжекда бенуқсон стратегия мавжуд эмас. Аммо, турли вазиятларда қўллаш мумкин бўлган блэкжек “уриш” жадвалига эга бўлиш яхши бўлади. 6 колодали ўйинга мўлжалланган жадвал 8 колодали ўйинга ҳам мос келади. Эслаш муҳим бўлган жиҳат шуки, бунда импровизацияга умуман йўл қолмайди. Асосий жадвални маҳкам тутиш сизнинг мураккаб блэкжек стратегиянгиз ва ғолиб чиқишингиз учун ягона йўл ҳисобланади.\nБлэкжекда эҳтимолликни алмаштириш\nЎйинда вариантларни алмаштириш имконияти борлиги ҳақида эшитгандирсиз ва бу жуда ҳаяжонлидир, сабаби, у карталарни қўллар орасида силжитиш имконини беради. Барибир, сиз ҳар бир қўлни таҳлил қилишингиз ва қуйидаги жадвалга асосан ҳаракат қилишингиз лозим:\nЎйинда ғалаба қозонишнинг асосий йўллари қайсилар? Жуда осон – биринчи вазифа бу юқоридаги стратегиялардан мосини танлашдир. Казиноларнинг кўпчилиги сизга ўзингиз истаган ўйин турини ўйнашга рухсат беради.\nГап блэкжек стратегиялари ҳақида кетганда, колодалар сони сизнинг имкониятларингизга кўп ҳам таъсир ўтмайди. Сизга ўйналадиган карталардан келиб чиқиб тактикани ўзгартириш керак бўлиши мумкин, аммо математик эҳтимоллик барибир ҳисобланиб ютиш учун энг яхши имкониятлар таъминланади.\nБарчаси сиз истагандек кетмаса, тактикага амал қилишни унутманг. Эҳтимоллик қонунига кўра, сиз ниҳоят ютишни бошлашингиз мумкин, шу сабабли ҳам бу жадваллар узоқ муддатда иш беради.\nБлэкжекда карталар қандай саналади ва қандай катта ютуқларги эришиш мумкин\nКарта санаш стратегияси шунчалик оммалашганки, бу ҳақда ҳатто кино ҳам олинган. Кўпчилик ўйинчилар буни тарқатувчини ютишнинг ва ютишнинг муваффақиятли йўли деб биладилар. Муаммо шундаки, казинолар блэкжекда санаш тактикаси уларга етказаётган муаммоларни тушунадилар. Шу сабабли сиз эҳтиёт бўлишингиз ва санаётганингизни яширишингиз лозим.\nБлэкжекда карта санаш нима экан деб қизиқаётган бўлсангиз бу айримлар содда, бошқалар эса мураккаб деб ҳисоблайдиган фойдали стратегиядир. Унга кўра, тизим қанча паст ва юқори карталар колодадан чиққанини ҳисоблайди. Бу сизга кейинги карталар паст ёки юқори бўлишини аниқ тахмин қилишга ёрдам беради. Кейинги картани аниқ тахмин қилсангиз, сиз ютиш эҳтимолингизни кескин орттирасиз.\nҚуйида блэкжек карталарини ҳисоблашнинг содда йўли кўрсатилган. Аввал, сиз маълум карталарга қиймат бериб чиқинг. Бунинг энг содда йўли:\n2 дан 6 гача карталарга “1” дан фойдаланинг.\n7 дан 9 гача карталарга “0” дан фойдаланинг.\n10 дан Тузгача карталарга “-1” дан фойдаланинг.\nАввал “0” дан бошланг, ҳар бир карта ўтиши билан умумий қийматни қўшинг ёки айиринг. Бунга яна «ҳаракатдаги сон» дейилади. Ушбу рақамдан вазият қулай бўлганда ўз фойдангизга фойдаланинг.\nКўп колодали ўйинларда сиз шунингдек “ҳақиқий сон”ни ҳам қўллашингиз керак. Колодалар сони сабабли сиз ҳаракатдаги сонни олиб уни ўйинда қолган колодаларга бўлишингиз лозим. Натижа ижобий бўлса пул тикишнинг айни вақти бўлади.\nБизнинг блэкжекда карта санаш йўриқномамиз ёқдими? Агар ёққан бўлса, казинога боришдан олдин уни машқ қилиб маҳоратингизни орттириб олинг.


Ўзбекистонда Давлат хизматлари портали фаолияти таҳлил қилинди\n27 ноябр 2020, Тошкент вақти: 03:01\nЎзбекистон давлат тузилмалари давлат хизмат кўрсатиш портали орқали қилинаётган мурожаатларга жавоб бериш муддатларига амал қилмаяпти. Бу ҳақда Давлат алоқа, ахборотлаштириш ва телекоммуникация технологиялари агентлигида ўтган йиғилишда маълум қилинди.\nАгентлик ўтказган таҳлил натижасида айрим давлат тузилмаларининг аризачиларга берган жавоблари ҳам қониқарли бўлмаётгани аниқланган.\nХабарда айтилишича, давлат хизмат кўрсатиш портали орқали март ойида 10 700 одам мурожаат қилган. Мазкур портал ўтган йилнинг 1 июлида ишга туширилган эди.


Дардларини кулги ортига яширган улкан қалб соҳиби. Марҳум қизиқчи Обид Асомовни хотирлаб - 26 Октября 2021 - www.SheJoT.CoM\nГлавная » 2021 » Октябрь » 26 » Дардларини кулги ортига яширган улкан қалб соҳиби. Марҳум қизиқчи Обид Асомовни хотирлаб\nСерқирра ижодкор: сўз устаси, актёр, хонанда ва режиссёр сифатида халқ қалбидан муносиб жой олган Обид Асомов 22 октябрь санасида таваллуд топган. Қуйида марҳум сўз устасининг ҳаёт ва ижод йўли ҳақида ҳикоя қиламиз.\n«Мактабда ҳам сергап бўлганман»\nОбид Асомов 1963 йили Тошкент шаҳрининг Чилонзор туманида дунёга келган. Оилада тўрт фарзанднинг иккинчиси бўлган Обид 8 ёшидан мактабга боради.\nДадаси бир умр темир йўл соҳасида ишлаган. Санъаткор интервьюларининг бирида падари бузруквори билан боғлиқ болалик хотираларини ёдга олиб, шундай дейди:\n«Отам оилани боқаман, деб ўнинчи синфни битирибоқ ишга кириб кетган. Темир йўлда ишларди: беш кун йўлда, беш кун уйда бўларди. Тошкент-Москва-Тошкент поездида проводник эди. Дадам вагонларда ташлаб кетилган газета-журналларни ахлатга ташламай, уйга олиб келарди. Рус тилидаги бир қанча машҳур нашрларни ўқиб, катта бўлдик. Рус тилини яхши билишимнинг сабаби ҳам шунда. Лекин ўзбекча мактабда ўқиганман, боғчам ҳам ўзбекча эди.\nКонкида учиш, ланка ўйнаш, варрак учириш севимли ўйинларим бўлган. Катта бўлгунимча «Школник», «Весна», «Кама», «Орлёнок» велосипедларини минганман. Уйимизга бир қадам бўлган Комсомол кўлида ўтган кунларим ҳам ҳеч эсимдан чиқмайди. Бола бўш юриши керакмас, дерди отам. 4-синфгача болалик – пошшолик давримиз бўлган.\nМактабда фақат «беш»га ўқиганман. Саккизинчи синфгача ҳеч қайси фандан бирорта ҳам «тўрт» олмаганман. Ўша пайтларда ҳам жуда сергап бўлганман. Биринчи ўқитувчим Шарифа опа Турдиева ота-оналар мажлисида Асомовда ҳаммаси «беш», фақат оғзи тинмайди, деб арз қиларди».\nМосквага ўқишга киролмаган ёш рассом\nКичкиналигидан расм чизишга қизиққан Обиднинг бу қобилияти қўшниси сабаб юзага чиқади. Аниқроғи, «Тангалик болалар», «Абдуллажон», «Алибобо ва қирқ қароқчи» каби фильмларда постановкачи рассом бўлган Садриддин Зиёмуҳамедовнинг ижодхонаси уни ҳар доим ҳайратлантиради.\n«Садриддин аканинг ўғли Фаҳмиддин мен билан ўқиган, болаликдаги ўртоғим эди. У оператор бўлиб етишди. Болалигимда уларнинг уйига кўп кирардим, Садриддин аканинг расмларини кўриб, ижодхонасига кирганда ўз-ўзимдан расм чизишга қизиқиб қолдим. 3-синфда ўқиб юрган кезларимдан чиза бошладим.\nДадам ҳаракатимни кўриб, Республика пионерлар саройига олиб борди. Зоя Абурская исмли кекса аёл раҳбарлик қиладиган тасвирий санъат тўгарагига қатнай бошладим. Саккизинчи синфни битиргунга қадар шу соҳага қаттиқ берилдим. Кейин Виталий Жданов деган рассомдан ҳам уйига қатнаб, билмаганларимни ўргандим. Икки жойда дарс олиб, Бенков номидаги республика рассомлик билим юртига яхши тайёрландим. 8-синфни битиргач, билим юртига ўз кучим билан ўқишга кирдим.\nУ ерни қизил диплом билан тамомлаб, Москвадаги Суриков номидаги бадиий академиянинг ранг-тасвир йўналишига ҳужжатларимни топширдим. Аммо имтиҳондан ўта олмадим ва Тошкентга қайтиб келдим», деган эди актёр.\nЎқишни ташлаб кетган бўлажак актёр\nОта уйига қайтган Обид бир йилдан кейин Тошкент театр ва рассомлик санъати институти (ҳозирги Ўзбекистон давлат санъат ва маданият институти – таҳр.)нинг графика факультети талабасига айланади.\n«Бешинчи курсга ўтганимизда режиссёр Латиф Файзиев ҳинд режиссёри Умеш Меҳра билан ҳамкорликда «Овчи» деган кино оладиган бўлди. Институтимизга келиб, ролларга мос тушадиган одам қидиришди. Мени ёқтириб қолиб, «Ўзбекфильм»га чақиришди. Бордим, кийинтиришди, расмга олишди. Уч-тўрт кундан кейин уйга телефон бўлди: «Фотосиновдан ўтдингиз, зудлик билан ҳужжат топширинг, Ҳиндистонга кетасиз». Ҳайрон бўлдим.\nДеканимиз қабулига кириб, вазиятни тушунтиришга уриндим. Лекин улар фикрларимга қарши чиқиб, мени олиб қолиш ниятида розилик бермади. Охири ариза ҳам ёзмай, шартта кетдим. Нақ йигирма беш кун Ҳиндистонда бўлдик. Катта лойиҳа эди. Москва, Рига, Юрмалада съёмкалар бўлди. Ўша йиллардаги ҳинд киносининг бош юлдузи - актёр Митхун Чакраборти ва таниқли продюсер Умеш Меҳра билан учрашдим. Кинога тушдим, ўхшади. Кино ҳам зўр чиқиб, муваффақият қозонди.\nПойтахтга келгач, мени «Ўзбекконцерт» ишга чақирди. Яна бир-икки кинога таклиф этишди, телевидениедаги кўрсатувларга ҳам. Ҳазил-ҳазил билан артист бўлиб қолдим. Ўз-ўзидан рассомлик иккинчи планга ўтиб қолди», деб ўша дамларни ёдга олганди у.\nБир қанча кинолардаги роллари билан одамлар назарига тушган Обид Асомовни аста-секин тўй-тадбирларга бошловчилик қилишга ҳам таклиф этишади. Шу орқали у ўзидаги яна бир қиррани шакллантириб боради. Вақт ўтган сари кичик-кичик давраларда қизиқчилик санъати билан шуғуллана бошлайди. У «Шунчаки ҳазил» кўрсатувида ғийбатчи ролини ўйнагач, шуҳрат қозонади.\n90 йиллар бошида акаси Собит Асомов, ҳамкасблари: Тўхтамурод Азизов, Ботирхўжа Муҳаммадхўжаев ва Мирзабек Холмедов билан биргаликда «Кўзгу» театрини ташкил қилишади. Бу жамоа қисқа вақт ичида халқ кўнглига кириб боради ва тан олинади. «Халқлар дўстлиги» санъат саройида ўн кунлаб икки сеансдан концерт дастурини ҳам тақдим қилишади.\n«Кўзгу»да бир неча йил ижод қилган Обид Асомовнинг 1993 йили орзуларидан бири ушалади: у шогирдларини жамлаб, «Обид-А» театрини тузади. Ушбу ижодий гуруҳ ҳам тез орада эл эътиборини қозонади. Кейинроқ «Обид шоу», «Тўйлар муборак», «Қовун тушди» каби муваффақиятли лойиҳалар яратилади.\nСаҳна ва кинодаги муваффақиятлар\n2000 йилда Обид Асомовнинг ижодий фаолиятида кескин бурилиш кузатилади. Устазода санъаткор Фарруҳ Зокиров уни «Ялла» гуруҳининг Германия бўйлаб гастрол сафарига бошловчилик қилишга ўзи билан олиб кетади. Юморист-бошловчи бир ой давомида Германиянинг ўттизга яқин шаҳрида бўлади.\nХудди ўша йили машҳур комик Евгений Петросян ўзбек қизиқчисига ҳамкорлик таклифини билдиради. Шундан кейин Обид Асомов Россия телевидениесида пайдо бўлади. «Қийшиқ ойна» телекўрсатуви ҳамда рус ва ўзбек киноларидаги иштироки уни янада машҳур қилади.\n«Тоҳир ва Зуҳра янги талқин», «Дев билан пакана», «Пўшт арава», «18-квадрат» каби фильмларда турли характердаги қиёфаларда намоён бўлади. «Уйда ёлғиз», «Мадагаскар» сингари хориж кино ва мультфильмларининг ўзбек тилидаги дубляж жараёнларида қатнашади.\nҚизғин ижод қилаётган Обид Асомов 2011 йили Ўзбекистонда тақиққа учрайди. У телевидение ва радиоларда «қора рўйхат»га тушади, унинг иштирокидаги фильмлар эфирга узатилмайди, концерт ва турли тадбирларда қатнашиши чекланади, ИИВ ансамблидаги фаолиятига нуқта қўйилади.\nШундай бўлишига қарамай, у ижод қилишдан тўхтамайди, тўйларда хизмат қилади, дунё кезади...\n«Нима сабабдан «запрет»га тушганимни ҳалигача билмайман. Менинг танқидларим тўғри жойга етиб боргани учун кимгадир ёқмай қолганман ва мени кўрсатгиси келмаяпти, бор гап шу холос. Агар айбим бўлса, тан олардим. Лекин айбим йўқ.\nТақиққа учраганимдан сира сиқилмайман. Худога шукр қиламан, балки бу ҳам ижодкорга керакдир. Бундай танаффус янада ижод қилишга ва аввалги ижод маҳсулларингизни таҳлил қилиб, хулоса чиқаришга ундаса керак», деганди Обид Асомов 2017 йил бошларида берган интервьюларининг бирида.\n2017 йилнинг ярмида Обид Асомовдан барча тақиқлар олиб ташланади. У телеканалларда кўриниш беради, 2010 йилда ўзи суратга олган «Ада эмас, дада» фильмининг тақдимотини ўтказади.\n2018 йилнинг май ойида «Ўзбекфильм» қошидаги «Мультипликацион фильмлар студияси» ДУК директори лавозимига тайинланади.\nОбид Асомовнинг оила аъзолари ва ҳамкасбларининг бир қанча интервьюларда айтишича, унинг «запрет»га тушишига Россиядаги омадли лойиҳаларда қатнашиб, катта саҳналарга чиққани сабаб бўлган.\nШахсий ҳаётда ҳам омадли актёр\nШахсий ҳаётида ҳам омади кулган ижодкор уч қиз ва бир ўғилнинг меҳрибон падари, ўнлаб набираларнинг севимли бобоси эди. Фарзанду неваралари тўғрисида доим мамнуният ила гапирарди.\n«Қизларимни ёмон тарбия қилмадим, деб ўйлайман. Худога шукр, ҳеч бири ҳақида салбий фикр эшитмадим. Тарбия усулига келсак, мен шунчаки, эскиларнинг гапига қулоқ тутдим. Отам бизга қўллаган тарбиясини, фарзандларимга сингдирдим. Яъни ўзим ҳеч қачон қизларимга дашном бермаганман. Онаси орқали эътирозларимни етказардим, шунинг ўзи етарди.\nФарзанд тарбиясида ортиқча эрка-тантиқликка йўл қўймаслик керак. Ҳақиқий ёшим нечада эканини унутганман. Назаримда, 30-35 ёшлардаман (кулади). Бунга бола билан бирга болага айланиш қобилиятим ҳам борлиги сабаб бўлса керак. Набираларим уйга келса, умуман бошқа одамга айланиб қоламан. Болаларга мўлжалланган қурилмаларни бирга ясаймиз, ҳовузда бирга чўмиламиз, ҳатто от бўлиб ҳам бирга чопамиз (кулади). Нима сўрашса, ҳаммасини бажаришга тайёрман. Албатта, керак пайти дакки ҳам бераман. Буни ўзлари ҳам яхши билишади», деган эди.\nМарҳум сўз устасининг рафиқаси Дилфуза Асомова яқинда YouTube’даги Chotki TV каналига берган интервьюсида турмуш ўртоғининг иккинчи аёлидан бўлган ўғил фарзанди ҳақида гапирди.\nЛекин Дилфуза, қиз тарафдан ҳеч нарса олмаймиз, мен қизларга қилавериб чарчадим. Келиндан битта нарса олмайман, битта жон оламан, мол олмайман. Молнинг кераги йўқ, ўғлимнинг пешонасига берсин, ўзи меҳнат қилиб қадрига етади. Агар ҳамма нарсани тўла-тўкис қилиб берсам, унда қадрига етмайди, дердилар.\nФарзандларимизнинг ҳаммасини олий маълумотли қилганлар. Катта қизим шарқшунослик институтида, иккинчи қизим фармацевтикада ўқиди, учинчи қизим тўқимачиликда дадасига ўхшаб дизайнер бўлмоқчи бўлди.\nОбид акам топган пулларини шу бугун учун ишлатар эдилар. Ҳеч қачон йиғиб қўйган инсон эмасдилар. Боқувчилари, етимлари кўп бўлган. Тўғрисини айтаман, машинамни сотиб, ўғилларини уйлантириб қўйдим. Боланинг бошини иккита қилиб, отасининг васиятини адо этдим», деган Дилфуза Асомова.\n2018 йилнинг 11 декабрида юрак хуружи билан касалхонага ётқизилган Обид Асомов ўз вақтида тиббий ёрдам кўрсатилганига қарамай, 14 декабрь куни вафот этган.\n55 ёшида оламдан ўтган актёрнинг севимли машғулоти қуш боқиш бўлган. Коллекциясидаги мавжуд тўтиқушнинг йигирмадан ортиқ зотини боқишни жуда яхши кўрарди.\nСўз устаси кўплаб ўзбек ва дунё машҳурлари билан дўстона муносабат ўрната олган. Айниқса, ўзбек примадоннаси Юлдуз Усмонова иккиси қалин дўст бўлишган. Бу таниқли санъаткорлар турли давлатларда ижодий сафарларда бўлиб, концерт дастурлари қўйишган, тўйларда ҳам бирга хизматга қилишган.\nҚизиқчи Обид Асомов учун «Фидокорона хизматлари учун» ордени қизи Наргиза Эргашевага топширилди.\n1996 йил Ўзбекистон Республикасида хизмат кўрсатган артист унвонини олган Обид Асомов вафотидан кейин, яъни 2021 йилда «Фидокорона хизматлари учун» орденига лойиқ кўрилди.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 32 | Добавил: iphone | Теги: #Yangiliklar, #newsuz, #Yangilik, #xabarlar, #habarlar, #новости, #ahborot, #news, #uznews | Рейтинг: 0.0/0


Бугун оқшоми. Беморларни алдаб келган «Гуанжоу» клиникаси, 18 минг киши тўпланган Тошкентдаги чегирма, Россияга ультиматум қўйган Украина – Bugun.uz\nЖамият, Жаҳон - 21:00 · 23.04.2022\nБугун оқшоми. Беморларни алдаб келган «Гуанжоу» клиникаси, 18 минг киши тўпланган Тошкентдаги чегирма, Россияга ультиматум қўйган Украина\n«Қора шанба»: Тошкентдаги савдо марказида техникага берилган йирик чегирмалар сабаб 18 минг киши тўпланди. Дўкон ёпиб қўйилди.\nПойтахтнинг Чилонзор туманида жойлашган «Атлас» савдо марказидаги техника дўконларидан бири ўзининг («камчилиги бор», «сал-пал яроқсиз») маҳсулотларига йирик (90 фоизгача) чегирмалар эълон қилди. Бунинг ортидан марказга 18 минг киши йиғилди.\nВазиятга Ички ишлар ходимлари аралашди. Тошкент шаҳар ИИББ фуқаролар хавфсизлигини таъминлаш мақсадида мажмуани ёпди. Шу билан бирга, чегирмали маҳсулотлар савдоси бекор бўлган (вақтинчаликми ё умуман, буниси номаълум). Бу орада у ерга келган фуқаролардан бири (аёл) кун иссиқилиги ва тиқилинч сабаб хушидан кетган.\nTelegram’даги «Marketing bo‘limi» канали ушбу чегирмаларни кўпчилик ўйлагандек «MediaPark» эмас (дефакто), «Электроникауз» дўкони уюштирганига эътибор қаратди. Бу дўкон Telegram’даги каналини 21 апрель куни очган, шу сабабли бу янги фирма эканини тахмин қилиш мумкин, деб ёзмоқда маркетолог. Ушбу постда бир нечта тахминлар билан акцияни деюре Медиапарк уюштирганини исботлашга ҳаракат қилинган. Ва ўртага жўяли савол ташланган: янги фирмада қаердан шунча «дефект» маҳсулот?\nМарказий Осиё давлатлари ва Россия ташқи ишлар вазирлари учрашуви бўлиб ўтди. Унда Ўзбекистон номидан Сардор Умрзоқов қатнашди.\nМарказий Осиё–Россия 5-вазирлар йиғилиши Ўзбекистон номидан ташқи ишлар вазири Абдулазиз Комиловнинг ўрнига бош вазир ўринбосари — инвестициялар ва ташқи савдо вазири Сардор Умрзоқов иштирок этди.\nБош вазир ўринбосари ўз нутқида икки томонлама ҳамда минтақавий ва халқаро тузилмалар доирасида саноат кооперацияси ва технологик алмашинув, энергетика, таълим, соғлиқни сақлаш, фан ва ахборот технологиялари, минтақавий хавфсизлик соҳасидаги ҳамкорликнинг аниқ йўналишларини санаб ўтган.\nВазир нутқи давомида афғон муаммосига алоҳида ўрин берган. Ўзбекистоннинг Афғонистонга долзарб ижтимоий-иқтисодий муаммоларни ҳал қилиш, аҳоли хавфсизлиги ва мамлакатда барқарорликни таъминлашда амалий кўмак беришда давом этишга содиқлиги таъкидланган.\nАмалдаги ташқи ишлар вазири Абдулазиз Комиловнинг аҳволи ва унинг вазирлиги тақдири номаълумлигича қолмоқда. Аввалроқ «Газета.uz» журналисти Шуҳрат Латипов ўз манбаларига таяниб, Ўзбекистон Ташқи ишлар вазирлиги ва Инвестициялар ва ташқи савдо вазирлиги бирлаштирилиши мумкинлиги ҳақида ёзганди. Унинг таъкидлашича, ушбу янги вазирликка айнан Сардор Умрзоқов раҳбар этиб тайинланиши мумкин. Аммо Латиповнинг инсайди икки вазирлик томонидан тасдиқланмаган ҳам, инкор ҳам қилинмаган — хуллас, мавҳумлик (худди Комиловнинг соғлиги, қаердалигига оид ахборот каби).\n«Бир балоси бўлмаса…». «Гуанжоу» клиникаси фаолиятида қонун бузилиши ҳолатлари аниқланди.\nТармоқларда халқ орасида рекламалари орқали танилган «Гуанжоу» клиникасининг Намангандаги филиалида маҳаллий дориларни қадоғини алмаштириб, халқни алдаб келгани аниқланган видео тарқалди.\n«Guangzhou medical of China» МЧЖ мансабдор шахслари ва ходимларига нисбатан Жиноят кодексининг 186-3-моддаси (Сифатсиз ёки қалбакилаштирилган дори воситаларини ёхуд тиббий буюмларни ўтказиш мақсадида ишлаб чиқариш, тайёрлаш, олиш, сақлаш, ташиш ёки ўтказиш, шунингдек дори воситаларини ёки тиббий буюмларни дорихоналардан ва уларнинг филиалларидан ташқарида реализация қилиш) аломатлари билан жиноят иши қўзғатилган.\nМазкур иш доирасида клиниканинг Тошкент шаҳридаги ва бошқа вилоятлардаги филиалларида текширув ўтказилган. Ҳозирда Тошкент шаҳар ИИББ ҳузуридаги Тергов бошқармаси томонидан тергов ҳаракатлари олиб борилмоқда.\nЯхши бўлди. Балки энди аҳоли ҳар қандай табибу, замонавий «доктор»ларга ишонмасликни, энг камида текширишни ўрганар. Ўргансин ҳам. Ўрганиши ҳам керак.\n«Хотинимга ҳокимият уйланганми ёки менми?». Жаҳонгир Ортиқхўжаевнинг тунгги қабуллари пайтида ишчиларнинг ҳуқуқи поймол бўлаётгани айтилди. Энди ҳокимнинг фаолияти юзасидан ўрганиш ўтказилади.\n«Daryo.uz» нашрида «Жаҳонгир Ортиқхўжаевнинг фуқаролар учун қабули тонггача давом этмоқда. Фуқаро дардини ўрганиш яхши, албатта, аммо ишчилар ҳуқуқи поймол бўлмаяптими?» сарлавҳали мақола эълон қилинди. Унда ҳокимнинг қабуллари тунда (асосан 00:00 дан кейин) бўлаётгани, бундан ҳатто ҳоким ўринбосарлари ҳам норози бўлаётгани, амалдор атрофидаги ишчиларнинг яқинлари ҳам бундан норизо экани ёзилган.\n«Кеча Тошкент шаҳар ҳокимлигида масъул лавозимда ишловчи ишчилардан бирининг эри билан гаплашиб қолдим. Хотинимга ҳокимият уйланганми ёки менми? Ҳар куни ярим кечагача ишда бўлади. Буни тартибга оладиган масъуллар йўқми? Ёки ҳокимият ишчиси ярим кечаси ҳам ишлашга мажбурми, деяпти» — дейилади «Дарё» мақоласида.\nМеҳнат вазирлиги ушбу мақоладан кейин ҳоким фаолияти юзасидан текширув бошланганини маълум қилди. Унга кўра, пойтахтнинг Давлат меҳнат инспекцияси ҳокимнинг тунда қабул ўтказганини назоратга олган. Шунингдек, ўрганиш натижалари ҳақида қўшимча маълумот берилиши айтилган.\nРоссия билан тинчлик музокаралар тўхташи мумкин. Украина ультиматум қўйди.\n«Украинская правда»нинг исмини ошкор қилишни истамаган украиналик юқори мартабали амалдорга таяниб ёзишича, Россия референдум ўтказиб, «Херсон Халқ Республикаси»ни эълон қилса, у билан тинчлик музокараларини тўхтатишга тайёр. Бундай ультиматум Украина томонидан россиялик музокарачилар билан сўнгги маслаҳатлашувлар чоғида илгари сурилган.\nБу Киевнинг Россия билан музокаралар жараёнини тўхтатиш эҳтимоли бўйича иккинчи ультиматуми ҳисобланади. Аввалроқ Украина президенти Владимир Зеленский қамалдаги Мариуполда украиналик ҳарбийларнинг ўлдирилиши музокарага чек қўйиши ҳақида огоҳлантирганди.\nПрезидент Россия билан музокараларнинг давом этиши Украинанинг хайрихоҳлигига боғлиқлиги ва Россия Қуролли кучларининг мамлакатдаги ҳаракатлари уларнинг бу жараёндаги позициясини заифлаштираётганини айтган.


Мўйноқда ёшларни иш билан таъминлаш учун қандай чоралар кўрилмоқда?\nБу борада Қорақалпоғистоннинг Мўйноқ туманида ҳам қатор амалий ишлар қилинмоқда.\nЖумладан, ишсиз ёшлар бандлиги таъминлаш мақсадида, жорий йилнинг февраль ойида Вазирлар маҳкамасининг қарорига асосан, қишлоқ хўжалигига ихтисослашган «Мўйноқ келажаги бунёдкорлари» масъулияти чекланган жамияти ташкил этилди. Жамиятга 20 минг гектар ер майдони ажратилиб, ишсиз юрган минг нафарга яқин ёшларнинг бандлиги таъминланди. Ёшларга кўмакчи ва елкадош сифатида Президент Халқ қабулхонаси ҳамда Фавқулодда вазиятлар вазирлиги бириктирилди.\nХўш, ўтган давр мобайнида «Мўйноқ келажаги бунёдкорлари» қандай ишларни амалга оширди, қандай натижага эришди?\nЙил бошидан шу кунга қадар қорақалпоқ ёшлари томонидан жами 8 минг гектарга яқин ер ўзлаштирилди, турли кўчатлар экилди. Хусусан, 1160 гектарига – беда, 1201 гектарига – маккажўхори, 129 гектарига – кунгабоқар, 104 гектарига – қовун-тарвуз, 283 гектарига – кунжут, 1295 гектарига – шоли, 123 гектарига – жўхори ва 16 гектарига – мош экилди. Бугунги кунда айрим экинларни йиғиб олиш ва айримларига парвариш ишлари олиб борилмоқда.\nМасалан, бедадан 900 гектари ўриб олинган бўлса, улардан чорвачилик хўжаликлари учун жами 410 тонна силос ва 11 350 дона пресслар жамланди. Ҳозирда қолган экинларнинг 14 гектарида дорилаш ишлари олиб борилмоқда.\nУшбу тадбирларга 46 та юқори унумли қишлоқ хўжалик техникалари жалб этилиб, агротехник ва суғориш ҳамда зараркунандалардан ҳимоялаш ишлари ўз вақтида, самарали олиб борилиши натижасида экинлардан кўзланган меъёрда ҳосилдорлик олишга эришилмоқда.


Пхеньян ядро қуроли ишлаб чиқариш жараёнини якунлагани ҳақида маълум қилди\n15:17 / 27.09.2016\nРасмий Пхеньян ядро қуролини ишлаб чиқишнинг асосий жараёнини якунлагани ҳақида баёнот бермоқда. Бу ҳақда, КХДРнинг Россиядаги элчихонаси матбуот ахборотномасига таянган ҳолда РИА Новости агентлиги хабар қилмоқда.\n"Эҳтимол бу, мамлакатнинг ядро қуролини ишлаб чиқиш бўйича тадқиқотларни якунлаганига ишонч билдиришдир", — дейилади ҳужжатда.\nАхборотномада қайд этилишича, "сўнгги синов вақтида, Корея халқ армияси стратегик қўшинлари "Хвасон" артиллериясининг баллистик ракеталарига жойлаштириладиган стандарт ядро каллагининг асосий жиҳатлари, кучи, техник кўрсаткичлари аниқлаб олинган".\nШимолий Корея 9 сентябрь куни навбатдаги ядро синовларини муваффақиятли ўтказгани ҳақида баёнот берган эди. Расмий Сеул портловчи қурилма кучини 10 килотонна деб баҳолади. Сўнгги синов КХДР тарихидаги энг йириги бўлган.\nКХДР ядро қуроли


Қўшработдаги “KINDER GLOBUS” хусусий боғчасининг 15 нафар ходими партияга аъзо бўлди | O'zLiDeP\nКейинги йилларда давлат мактабгача таълим ташкилотлари билан бирга хусусий шаклдаги таълим муассасаларининг фаолияти учун кенг йўл очилди.\nМамлакатимизда мактабгача таълим тизимини ривожлантириш дастури доирасида мактабгача таълим муассасалари фаолиятини ташкил этиш, янгиларини қуриш, мавжудларини реконструкция қилиш ва мукаммал таъмирлаш ҳамда давлат-хусусий шериклик асосида мактабгача таълим муассасаларини барпо этиш борасида ижобий ишлар амалга оширилмоқда.\nЖумладан, Қўшработ тумани Заркент шаҳарчасида “KINDER GLOBUS” номли давлат-хусусий шериклик асосида ташкил этилган мактабгача таълим муассасаси фойдаланишга топширилганди. Болалар боғчаси 75-ўринга мўлжалланган бўлиб қурилиш ва таъмирлаш ишларига имтиёзли 1 фоизлик кредит маблағи ажратилган. Янги боғчанинг ишга тушиши шаҳарча аҳли учун катта шодиёнага айланди.\n“Муҳташам бино, малакали мутахассислар жамоаси, замонавий техника воситалари ва жиҳозлар билан таъминланган ўқув хоналари, алоҳида ошхона, сайр қилиш учун боғ, ўйин атракционлари, сузиш ҳавзаси, жонли бурчак барчаси болажонлар хизматида. Ушбу муассасада болаларга сифатли таълим-тарбия бериш, ҳар томонлама интеллектуал қилиб тарбиялаш мақсадида салоҳиятли кадрлар жамоаси шакллантирилган. Болажонлар учун барча шарт-шароитлар яратилган”, - дейди тадбиркор Тожихол Тоғаева.\nУзоқ масофадан қатновчи болалар учун бепул махсус транспорт воситаси ажратилган. Масканда таълим-тарбия жарёни илғор хорижий тажрибалар асосида олиб борилмоқда. Рус, инглиз тиллари чуқур ўргатилади ва расм, бадиий гимнастика, сузиш, рақс тўгаракларида малакали мутахассислар машғулот ўтмоқда.\nМуассасада O`zLiDeP бошланғич партия ташкилоти очилган бўлиб, 15 дан ортиқ аъзоларни ўз атрофида бирлаштирган.\nO‘zLiDeP Самарқанд вилоят ҳамда Қўшработ туман Кенгаши вакиллари томонидан “KINDER GLOBUS” мактабгача таълим ташкилотидаги педагог ходимларга O`zLiDeP аъзолик гувоҳномалари топширилди.\nШунингдек, тадбирда партиянинг мақсад ва вазифалари, келгусидаги амалга ошириладиган ишлар хусусида ҳам сўз юритилди.


Нигора Қутлимуротова 1984 йил Хоразм вилояти Боғот туманида туғилган. Мирзо Улуғбек номидаги Ўзбекистон Миллий университети кимё факультети бакалавр (2005 йил) ҳамда магистратура (2007 йил) босқичларини тугатган. 2012 йилдан 2019 йилгача кимё фанлари номзоди, 2020 йилдан эътиборан эса кимё фанлари доктори ҳисобланади.\n2019 йил 11 декабрда Ўзбекистон Миллий университети ҳузуридаги DSc.27.06.2017.К.01.03 рақамли Илмий кенгашида 02.00.02-Аналитик кимё ихтисослиги бўйича “Баъзи сийрак ва сийрак-ер металларини аниқлашнинг вольтамперометрик ва кондуктометрик усулларини ишлаб чиқиш” мавзусидаги докторлик диссертациясини ҳимоя қилган. Ҳозирги кунда Кимё факультети “Аналитик кимё” кафедраси доценти лавозимида ишлаб келмоқда.\nФаолияти давомидаги илмий изланишлари натижасида 70 тадан ортиқ илмий мақолалари турли нашрларда чоп этилган. Шулардан 40 таси хориж, 30 таси республика журналлари ҳамда илмий конференциялар тўпламларида нашр қилинган.\nНигора Қутлимуротова Ўзбекистон Миллий университети ҳузуридаги фан доктори илмий даражасини берувчи DSc 27.06.2017.K.01.03 рақамли Илмий кенгаш қошидаги аналитик кимё мутахассислиги бўйича илмий семинар аъзоси ҳисобланади. Шу билан бирга, илмий тадқиқот ишларини олиб бориш билан бир қаторда республика миқёсида ёш малакавий кадрларини тайёрлаш борасида хам муносиб ҳисса қўшиб келмоқда. Илмий изланиш олиб бораётган ўнлаб бакалавр ва магистрларнинг илмий раҳбари ҳисобланади. Бундан ташқари талабаларга “Аналитик кимё”, “Электрокимёвий анализ усуллари” ва “Кимёвий анализнинг замонавий усуллари” фанларидан янги педтехнологияларни қўллаган ҳолда ўзбек ва рус тилларида маъруза ва семинар машғулотларини олиб боради.\n2015 йили ўтказилган “Инновацион ғоялар, технологиялар ва ва лойиҳалар” VII Республика ярмаркасида “Оғир ва заҳарли металларни аниқлашнинг сезгир қатламларини яратиш” мавзусидаги лойиҳаси билан қатнашиб, имтиёзли диплом билан тақдирланган.\nҲозирги кунда “Олмалик кон металлургия заводи чиқиндилари таркибидан сийрак ва сийрак-ер металларини ажратиб олиш” мавзусида Олмалиқ кон металлургия заводи билан ҳамкорликда кенг қамровли илмий изланишлар олиб бормоқда.


Бир сиқим хандон писта (ҳажвия) — manzur.uz\nСаид Аҳмад (1920–2007)\nЭркакдир, аёлдир, ёши бир жойга борганда боладан чиқиб қоларкан. Қимизхон билан Усмонжон ҳам худди шунақалардан эди. Уларнинг болалари уйли-жойли бўлиб кетишган. Келинлари билан тил топишолмай рўзғорини бўлак қилиб қўйишган.\nҚимизхон ҳар дам олиш куни невараларини қанчалик орзиқиб кутса, кетишларини ҳам шундоқ бесабрлик билан кутарди.\nБола деган у-буга тегмаса, идиш синдирмаса, бола бўладими! Улар шкаф тепасига чиқиб полга сакрашганда жавондаги идиш-товоқлар жаранг-журунг килиб кетади. Остонага ташлаб қўйилган ҳўл латтага оёқ суртмай уйга киришади. Кечгача кўчанинг ярим тупроғи уйга киради.\nНеваралар эсларини таниб олгунларича ана шунақа эдилар. Энди уларнинг овозлари дўриллаб, юзларига ҳуснбузар тошган, кафтларига туфлаб, тошойна олдида сочларини силашади.\nҚимизхоннинг эри Усмонжон қўйдек ёввош одам. Гап сўрамасанг, кечгача ундан садо чиқмайди. Қимизхонни озода дейиш ҳам кам, жуда озода дейиш ҳам тўғри келмайди. Уни «сапсем» озода, яъни ғирт озода, деса тўғри бўлади. Унинг уйлари ёғ тушса ялагудек. Ёстиқ жилдлари, кўрпа ғилофлари оҳорлаб дазмолланган. Усмонжоннинг таъбири билан айтганда, бу уй-жой эмас, балниса.\nЭр-хотин аптекадек топ-тоза уйда ҳузур қилиб ўтиришарди. Эшик тепасидаги қўнғироқ шитоб билан жиринглади. Усмонжон шу совуқда қайси бефаҳм одам келди экан, деб эшикни очди. Остонада шопмўйловли, семиз бир киши ҳансираб турипти. Орқасида эллик ёшлардаги қора духоба қўлбола камзул кийган, икки лаби бичилган хотин, худди диаграммага ўхшаш бўйи бири-биридан баланд уч ўғил бола, сочининг учига пилик тақилган беш ёшлардаги қизча турарди. Уларнинг оёқлари остида икки чамадон, икки-учта сумка, ичига нимадир солинган қоп. Мўйловли киши икки оғир чамадонни учинчи қаватга кўтариб чиққунча терга пишиб кетган. Бурнидан, иягидан чак-чак тер томарди. У ҳозиргина пешона терини артган қўлини узатиб, Усмонжоннинг панжаларини пилчиратиб кўришди. Ундан гуп этиб офтобда қолган хом тери ҳиди келди.\n— Парпивой акам сизга кўпдан-кўп дуо дедилар.\nУсмонжон бу, Парпивой дегани ким бўлдийкин, деб ўйлаб қолди. Бундан бир ярим ойларча олдин водийдаги шаҳар маиший хизмат комбинати чиқарган маҳсулотларнинг сифатсизлиги тўғрисида тушган аризаларни текширгани борганди. Комбинат идораси тўғрисидаги ҳовлида тўй бўлаётган экан. Уни ҳам қўярда-қўймай олиб киришди. Қимизхоннинг овқатига ўрганган Усмонжон дастурхонга қўл урмади. Сочиқ билан пашшаларни қўриб ўтирди. Тўй эгасининг кўнглига келмасин, деб, тақсимчадан бир сиқим хандон писта олиб чақиб еди. Бутун бошли тўйдан егани шу бўлди.\nТўй эгаси гавдаси эгилган бир киши экан. Суҳбат асносида унинг исми Парпивой, бўрдоқичилик базасида бош «ахрайник» экани маълум бўлди. Улар чиқиб кетишаётганда Парпивой Усмонжонга ана энди қадрдон бўлиб қолдик. Бир дастурхондан насиба едик. Бундан буён бир-биримизникига борди-келди қилайлик, деб унинг адресини ёзиб олганди.\nУсмонжон ўйини ўйлаб бўлгунча меҳмонлар йўлакка кириб бўлишди.\nМўйлов чамадонларни бурчакка қўяркан, Парпивой ака, Усмонжонникида бир-икки кун туриб, суҳбатини олинглар, жуда бамаъни одам деб тайинлаганлар, ҳайрият уйда экансиз, деди.\n— Ўша сиз тўйда чақиб еган ҳандон пистадан бозорга бошқа келмай қўйди. Усмонжонга бир-икки кило юборай деб Парпивой ака икки-уч марта бозорга тушиб чиқдилар. Унақасидан келмапти. Ўша тўйда икки чўнтагини тўлдириб солиб берсам бўларкан, деб кўп афсусландилар.\nЎзбекчилик, келган одамни кет деб бўлмайди. У гаранг бир алпозда меҳмонларни хонага бошлаб кирди. Ошхонадан чиққан Қимизхон нималар бўлаётганига ақли етмай ҳайрон, Усмонжон хотинига нима дейишни билмай серрайиб турарди.\n— Хотин, — деди Усмонжон, — емоқнинг қусмоғи ҳам бор, деб бекорга айтишмаган. Емай ҳам ўлай, бир қисм хандон писта чақиб егандим.\nМўйлов чой устида Тошкентга келишдан мақсадини айтди.\n— Шу десангиз, Усмонжон укагинам, бир жиянимиз чақувдан қамалиб қолган. Базадан ўн битта новвосни сотган, дейдими-е, семиз новвослар ўрнига озғин, қари сигирларни алмаштириб қўйган дейдими-е, иш қилиб, бола бечора туҳмат балосига йўлиқиб, қамалиб ётибди. Шунга передача беришга келдик. Овқатни шу ерда пишириб оборамиз-да. Гўшт ола кетай, десам, Парпивой ака, ундай қилманг, Усмонжон хафа бўлади, дедилар. Кейин Усмонжонга айтгин, прокурорми, судми, мелиса бошлиғими, ишқилиб, шулар билан гаплашсин, деб тайинладилар.\nКеча ишхонада рўйхат билан гўшт беришган. Усмонжонга ҳам икки кило текканди. Қимизхон гўшт билан картошка қовуриб олиб кирди. Мўйлов гўштни оғзига соларкан: «Ия, музлаган гўштмиди», — деди. Кейин ҳай, майли, деди-ю столдаги арақни пиёлага тўлдириб, ичиб юборди. У ичдими, ичига қуйдими, Усмонжон билолмай қолди.\n— Укам, бошқа йўқми?\nУсмонжон ҳижолатлик билан «йўқ» деди. Шундан кейин Мўйлов чамадондан бир шиша олиб ичди.\n— Танишиб олганимиз яхши бўлди. Уч-тўрт кун отамлашамиз. Усмонжон укам, биз Парпивойга куёв бўлишдан ташқари, шогирд ҳисобидамиз. Базада мен у кишига «сменшик»ман. Уйда ўн битта новвос, йигирма олтита қўй, тўртта бия бор. Емдан қийналмаймиз. Базадан бари бор. «Жигули»нинг юкхонасида кунига икки марта шаҳар ҳовлига ем опкеламиз.\nСуҳбатдан маълум бўлдики, Мўйлов Парпивойга куёв ҳисобида экан. Нима бало, кеч уйланганми, болалари ҳали ёш. Кеч фарзанд кўрган экан бечора, деб ўйлади. Унинг бу ўйини Мўйлов сезиб турган экан, тушунтира кетди:\n— Укагинам, бу кеннойингизга загсда патта кесилмаган. Биринчисидан тўққизта бола бор. Бечора гирой бўламан деб роса туғди. Тўққизинчисини туғдию ўзимизнинг тилда айтганда «брак»ка чиқиб қолди. Шунга карашиб турар, деб буни олганман. Парпивойнинг ўгай синглиси. Бахтимни қаранг. Ҳасан-Ҳусан туғиб берса бўладими! Биласизми, Усмонжон, худо севган бандасига Ҳасан-Ҳусан беради. Ҳасан-Ҳусанларни уриб бўлмайди, сўкиб бўлмайди. Шундоқ қилсангиз, худо қаҳрига олади. Сизга ҳам эгам Ҳасан-Ҳусан неваралар берсин.\nКеч кириб қолди. Болалар бир-бирига майиз отиб ўйнай бошлашди. Боссанг, майиз гиламга сақичдек ёпишади. На ота ҳай, деди, на она…\nМўйлов уст-устига уч марта эснади. Болалар мультфильм кўрамиз дейишса ҳам, бўлди, ётиш, деди. У ечиниб ётаркан, Усмонжонга нимадир деди.\nУсмонжон ошхонага кирди. Хотини иягига кафтини тираб, қошлари чимирилганча ўтирарди. Усмонжон қўрқа-писа:\n— Келин пайтавамни ювиб қўйсин деяпти, — деди.\n— Белини уқалаб қўйиш керак эмасмикин? Бир камим бижғиб кетган пайтавани ювишмиди. Э, меҳмонингиздан ўргилдим.\nУ шундай дедию, ётоқхонага кириб бир метр сурп олиб чиқди. Қоқ ўртасидан тариллатиб йиртди. Эски пайтавани чўпга илиб ахлат челагига ташлади.\nМеҳмон ёмонам хуррак тортаркан. Деразалар зириллайди. Хотини тинимсиз кекиради. Қизи қирт-қирт қилиб бошини қашлайди.\nУсмонжон эрталаб ҳожатга кирса, меҳмон сувини туширмай чиқиб кетган экан. Деразаларни очиб, хоналарни шамоллатди. Ҳаммаёққа анор доналари сочилган, билмай босиб олсанг, пирт-пирт қилиб, қизил сув сачратади. Мўйлов кечаси билан йўлак бурчига нос туфлаб чиққан экан. Усмонжон ҳўл латтани оёғи билан суриб, артиб қўйди. Бир айланиб келса яна туфлабди. Бу гал туфламабди, пуркапти. Деворлар сепкил бўлиб кетибди.\nҚимизхон барвақт ишга кетиб қопти. Усмонжон инқиллаб-синқиллаб сабзи тўғради, ош дамлаб, тоғорага солиб берди. Меҳмонлар ошни кўтариб турмага кетишди. Усмонжон уйларни яна шамоллатди. Гиламга ёпишган сақичдек қора майизларни эмаклаб юриб тирноғи билан кўчирди. Ёстиқ жилдларини, кўрпа ғилофларини чиқазиб, тугиб қўйди.\nМеҳмонлар кечга томон кайтиб келишди. Эшик берк. Қўнғироқ тугмасини қанча босишмасин, ичкаридан садо чиқмади. Тўғридаги эшикдан пижама кийган бир киши чиқди.\n— Келдингларми? Усмонжоннинг яқин одамини автобус уриб кетибди. Хотини билан жанозага кетишди.\n— Қачон қайтишаркан? — деб сўради Мўйлов.\n— Биратўласига еттисини ўтқазиб қайтишар-ов. Юкларингиз бизникида. Ҳозир опчиқиб бераман.\n— Калитни ташлаб кетишмадими?\n— Шошиб қолишганди, бундай пайтда калит эсига келадими.\nҚўшни шундай деб иккита чамадон билан қопни опчиқиб берди. Меҳмонлар туриб-туриб пастга тушиб кетишди.\nУсмонжон икки кунгача қайнотасиникида ётиб қолди. Замира деган қайнсинглиси келиб уйларни, идишларни қатрон қилди. Поччаси тугиб қўйган кўрпа ғилофларни энди кўтараман деб турганди. Қўнғироқ чалинди. Эшикни очиши билан ассалому алайкум, деб ўрта яшар эр-хотин икки ўғлини эргаштириб кирди. Болалардан бири яқинда кўзини очган қоп-қора кучук боласини кўтариб турарди.\n— Усмонжоннинг қадрдонлари бўламиз. Узоқдан йўқлаб келдик.\nЗамира нима қилишини, нима дейишини билмай серрайиб туриб қолди.\n— Йўқмилар? — деди эркак меҳмон. — Бизларни Парпивой деган қадрдонлари юбордилар.\n— Поччам билан опам Янгийўлга кетишган, — деди Замира.\n— Поччангиз билан опангиз бўлмасалар, мана сиз борсиз-ку. Икки кунгина турамизу кетамиз. Ахир, холодильникда у-бу бордир. Қуриб-қақшаб ётмагандир?\nИкки бола балконга чиқиб пастга қараб ким ўзарга чоптириш қилишди. Пастдан хотинларнинг чувиллашгани эшитилди. Бу шўр сув қайси қават болохонасидан тушаётганини билмай шовқин солишарди.\n— Кечирасизлар, мен кетишим керак, — деди Замира.\n— Бемалол кетаверинг. Усмонжон келгунча шу ерда кутамиз.\n— Ҳали-бери келишмайди.\n— Ундай бўлса, яна яхши. Шаҳарда ишларимизни хотиржам бажариб оламиз. Чайқов бозоридан бўлмиш келинга понбархат, парча, японча жемпер, ўзимга комсостав этик олишим керак. Манаву болакайларимни ҳайвонот боғига обориб, маймунларни кўрсатаман.\nЗамира нима қилишини билмай қолди. Охири қўшни уйдан опасига телефон қилди. Қимизхоннинг тили гапга келмас, фақат ҳиқилларди. Трубкани Усмонжон олди.\n— Почча, тўрт киши. Парпивой деган киши юборипти. Битта кучук бола билан икки юз граммча хандон писта олиб келишипти.\nҚайнсинглиси меҳмонлар кучук бола олиб келишибди, деганидан кейин уни танигандек бўлди. Парпивой ака уни шаҳардаги дайди итларни аравага босиб олиб кетадиган бригаданинг «старший ит тутувчиси» деб таништирган эди. Ўшанда старший ит тутувчи, унга зотли бир ит топиб бераман, дегани эсига тушди.\nУсмонжон узоқ жимиб кетгандан кейин тилга кирди.\n— Қўшниларни чақириб, уларни уйдан чиқариб юборинг.\nБоятдан бери телефон олдида Замиранинг гапларини эшитиб ўтирган қўшни шатта ўрнидан туриб, тўнини елкасига ташлади. Замирага эргашиб Усмонжоннинг уйига кирди. Меҳмонлар диванда ялпайиб ўтиришар, икки боланинг бири кийим шкафи устига чиқиб олган, яна бири оёғидаги тапочкасини ечиб пианино клавишларига урарди.\n— Қани, марш! — деди қўшни. — Бир марта салом берган одамнинг уйига кўч-кўронингни орқалаб, бостириб кириб келаверасанми! — Э, сендақа иззатини билмаган меҳмондан ўргилдим. Кўтар жийда халтангни!\n— Ия, ия, — деди старший ит тутувчи. — Тошкентликлар шунақа бўлишадими?\n— Шунақа бўлишади, танимаган одамини уйга киритишмайди.\nАна шу воқеадан кейин Усмонжон тўрт хонали уйини шаҳар четидаги уч хонали уйга айирбош қилиб кўчиб кетди. Бу янги уйни, Усмонжоннинг тили билан айтганда, меҳмон экан-ку, ҳатто ОБХССнинг ити ҳам тополмасмиш.\nЙўқ, у янглишган эди. Парпивой аканинг одамлари бу уйни ҳам топиб боришди…\nҲасан СУЛТОНОВ, Ҳусан СОДИҚОВ.\nKalit so`zlar: Саид Аҳмад, ҳажвия\nmanzur.uz / 16.05.2020 191\nТабиий маҳсулотлар ёрдамида вирусларга қарши курашамиз\nТухумдон кистаси хавфли касалликми?


Ҳовли-жой қуриш учун ер икки тартиб асосида ажратилади - zarnews.uz\nЯкка тартибда уй-жой қуриш учун ер майдони ажратиш “E-IJRO AUKSION” орқали амалга оширилади. Фуқаролар аукционда электрон буюртманомалар бериш орқали қатнашишлари мумкин. Фуқаролиги бўлмаган шахслар аукционда қатнашмайди.\nҲалок бўлган ҳарбий хизматчилар оилаларига ҳамда ўзлари эгаллаб турган уй-жойни туман (шаҳар) ҳокимликларига ўтказаётган фуқаролар ва мулкдорларга 0,04 гектар ер майдони аукционсиз берилади.\nМазкур тоифа ер майдони ажратиш учун туман (шаҳар) ҳокимликларига ариза билан мурожаат қилиши зарур. Аризага доимий яшаш жойи бўйича тураржойларнинг кадастр иши нусхаси (мавжуд бўлган тақдирда) ҳамда юқоридаги имтиёзни тасдиқловчи ҳужжат илова қилинади.\nЕр ажратиш учун барча асослар мавжуд бўлганда, туман (шаҳар) ҳокими томонидан 10 кун ичида тегишли қарор қабул қилинади.\nДавлат кадастрлари палатаси Самарқанд вилоят бошқармаси ахборот хизмати раҳбари.